
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1819 

31 Δεκεμβρίου 2001 


ΑΠΟΦΑΣΕΙ Σ 

Αριθ. Α-78761/7062 

Έγκριση του κανονισμού προμηθειών των ΗΣΑΠ. 

ΟΙ ΥΠΟΥΡΓΟΙ 

ΑΝΑΠΤΥΞΗΣ - ΜΕΤΑΦΟΡΩΝ 
ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: 

α. Του Ν. 2669/1998 (Α'283) «Οργάνωση και λειτουργία 
των Αστικών Συγκοινωνιών Αθηνών - Πειραιώς και Περι¬ 
χώρων». 

β. Του άρθρου 5 παρ. 3 του Ν. 2286/1995 (Α' 19) «Προ¬ 
μήθειες του δημόσιου τομέα και ρυθμίσεις συναφών θε¬ 
μάτων» όπως κάθε φορά ισχύει. 

γ. Του άρθρου 29Ατου Ν. 1558/1985 (Α' 137), όπως προ¬ 
στέθηκε με το άρθρο 27 του Ν. 2081/1992 (Α' 154) και αντι- 
καταστάθηκεμετοάρθρο 1 παρ. 2ατου Ν. 2469/1997 (Α'38). 

δ. Του Π.Δ. 27/1996 «Συγχώνευση των Υπουργείων Του¬ 
ρισμού, Βιομηχανίας, Ενέργειας, Τεχνολογίας και Εμπο¬ 
ρίου στο Υπουργείο Ανάπτυξης» και 

ε. Του Π.Δ. 195/1995 «Οργανισμός της Γενικής Διεύ¬ 
θυνσης Κρατικών Προμηθειών στο Υπουργείο Ανάπτυ¬ 
ξης» (ΑΊ 02). 

στ. Την κοινή απόφαση 485/31.10.2001 του Πρωθυ¬ 
πουργού και του Υπουργού Ανάπτυξης «Ανάθεση αρμο¬ 
διοτήτων στους Υφυπουργούς Ανάπτυξης Αλέξανδρο 
Καλαφάτη, Χρήστο Θεοδώρου και Δημήτριο Γεωργακό- 
πουλο (ΦΕΚ1484/Β731.10.2001). 

2. Την Π1/710/95 (Β' 276) απόφαση του Υφυπουργού 
Εμπορίου «Οδηγίες για την κατάρτιση των Κανονισμών 
προμηθειών φορέων του δημόσιου τομέα». 

3. Την 469/18.6.1999 απόφαση του Διοικητικού Συμβου¬ 
λίου των ΗΣΑΠ. 

4. Τα με αριθμ. πρωτ. 68656/29.6.99, 43/5.1.2000 και 
5934/12.2.2001 έγγραφα των ΗΣΑΠ. 

5. Τα Π1/191/2.2.2000 και Π1/6691/00/26.1.2001 έγγρα¬ 
φα του Υπουργείου Ανάπτυξης. 

6. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Π ροϋπολο- 
γισμού των ΗΣΑΠ, αποφασίζουμε: 

Εγκρίνουμε τον Κανονισμό προμηθειών των ΗΣΑΠ, ο 
οποίος έχει ως εξής: 


ΚΕΦΑΛΑΙΟ Α': ΓΕΝΙΚΕΣ ΔΙΑΤΑΞΕΙΣ 
ΑΡΘΡΟ 1 

ΠΕΔΙΟ ΕΦΑΡΜΟΓΗΣ 

Στις διατάξειςτου παρόντος Κανονισμού υπάγονται, κατά 
το άρθρο 5 παρ. 3 του Ν. 2286/1995, οι προμήθειες αγαθών 
της Ανώνυμης Εταιρίας των Ηλεκτρικών Σιδηροδρόμων 
Αθηνών - Πειραιώς (ΑΈ. ΗΣΑΠ). Οι έννοιες και οι ορισμοί 
που περιέχονται στο Ν. 2286/1995 εφαρμόζονται υποχρεω¬ 
τικά και στις προμήθειες που διενεργεί η ΑΈ. ΗΣΑΠ. 

Οι διατάξεις του παρόντος Κανονισμού εφαρμόζονται 
ανάλογα και στις ακόλουθες περιπτώσεις: 

1 .α. Για προμήθειες που περιέχουν και εκτέλεση έργου, 
β. Για παροχή υπηρεσιών (μεταφορές, φορτοεκφορτώ¬ 
σεις, διαφημίσεις, ανάδειξη ασφαλιστού κ.λπ.), με την 
εξαίρεση όσων εμπίπτουν στο πεδίο εφαρμογής του Π.Δ. 
346/1998 (Α'230). 

γ. Για εκτυπώσεις των κάθε φύσης εντύπων, 
δ. Γ ια μισθώσεις κινητών πραγμάτων. 

2. Για κάθε περίπτωση που δεν αντιμετωπίζεται από τον 
παρόντα κανονισμό, εφαρμόζονται αναλόγως οι διατά¬ 
ξεις του Π.Δ. 394/96 (Α' 266), όπως κάθε φορά ισχύει. 

3. Προμήθειες που εμπίπτουν στο πεδίο εφαρμογής του 
Π.Δ. 57/2000 (Α' 45), διενεργούνται σύμφωνα με τις δια¬ 
τάξεις αυτού, συμπληρωματικά δε και με τις διατάξειςτου 
παρόντος. Για τις προμήθειες αυτές έχει επίσης εφαρμο¬ 
γή και ο Ν. 2854/2000 (Α' 243) «Δικαστική προστασία κατά 
το στάδιο που προηγείται της σύναψης συμβάσεων φο¬ 
ρέων, οιοποίοιλειτουργούνστουςτομείςτου ύδατος,της 
ενέργειας, των μεταφορών και των τηλεπικοινωνιών, σύμ¬ 
φωνα με την Οδηγία 92/13/ΕΟΚ και άλλες διατάξεις. 

4. Του παρόντος Κανονισμού εξαιρούνται: 

α. Η ανάθεση εκτέλεσης δημόσιου έργου, που διέπεται 
από το Ν. 1418/1984. 
β. Η μίσθωση ακινήτων, 
γ. Η εκποίηση άχρηστου αγαθού. 

ΑΡΘΡΟ 2 

ΠΡΟΫΠΟΘΕΣΕΙΣ ΓΙΑ ΤΗ ΔΙΕΝΕΡΓΕΙΑ ΠΡΟΜΗΘΕΙΑΣ 

Για τη διενέργεια προμήθειας απαιτούνται: 
α. αιτιολόγηση της απαιτούμενης προμήθειας, 
β. έγκριση από το αρμόδιο για το προϋπολογιζόμενο 
ποσό όργανο διοίκησης, 
γ. ύπαρξη αντίστοιχης πίστωσης. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΑΡΘΡΟ 3 

ΔΙΑΚΡΙΣΕΙΣ ΠΡΟΜΗΘΕΙΩΝ 

Οι προμήθειες διακρίνονται, ανάλογα με τον τρόπο διε¬ 
νέργειάς τους, σε προμήθειες: 

α) με δημόσιο διαγωνισμό, ανοικτής ή κλειστής διαδι¬ 
κασίας, 

β) ανάθεσης με διαπραγμάτευση, 

γ) Με πρόχειρο διαγωνισμό (συνοπτική διαδικασία), 

δ) με πρόσκληση ενδιαφέροντος. 

Η διάκριση αυτή αναφέρεται σε προμήθειες αγαθών, 
ανεξάρτητα από τη χώρα προέλευσης. 

ΑΡΘΡΟ 4 

ΑΡΜΟΔΙΟΤΗΤΕΣ-ΓΝΩΣΤΟΠΟΙΗΣΕΙΣ 

1. Οι αρμοδιότητες για την έγκριση της προμήθειας και 
την κατακύρωση των κάθε φύσης διαγωνισμών καθορίζο¬ 
νται από τις εκάστοτε ισχύουσες διατάξεις, ή, εφόσον δεν 
υπάρχουν, με αποφάσεις του Δ.Σ. της εταιρίας. 

2. Οι γνωστοποιήσεις ή κοινοποιήσεις του παρόντος 
Κανονισμού γίνεται είτε με επιστολή (συστημένη ή απλή) 
είτε με αποστολή ίαχ, είτε και με τα δύο αυτά μέσα. 

ΑΡΘΡΟ 5 

ΟΡΓΑΝΑ 

1. Όργανα της Α.Ε. ΗΣΑΠ που επιμελούνται της διαδι¬ 
κασίας για την πραγματοποίηση των προμηθειών είναι: 

α) Η Υπηρεσία Προμηθειών. 

β) Η Επιτροπή Διενέργειας Διαγωνισμών και Αποσφρά¬ 
γισης, 

γ) Η Επιτροπή Κρίσεως Προσφορών και 
δ) Οι Επιτροπές αγορών για την πραγματοποίηση προ¬ 
μηθειών έκτακτης και επείγουσας ανάγκης (άρθρο 2 πα¬ 
ράγραφος 12εδαφ. γκαιδ Ν. 2286/1995). 

Με εγκύκλιο του Διευθύνοντος Συμβούλου καθορίζεται 
η αρμοδιότητα όλων των παραπάνω οργάνων. 

2. Οι προβλεπόμενες από την παρόντα Κανονισμό υπη¬ 
ρεσιακές ενέργειες διενεργούνται με επιμέλεια και μέρι¬ 
μνα την Υπηρεσίας Προμηθειών, εκτός αν ορίζεται δια¬ 
φορετικά. 

3. Κατ’ εξαίρεση επιμελούνται της διαδικασίας για την 
πραγματοποίηση προμηθειών ειδικού αντικειμένου, δη¬ 
λαδή για ορισμένο έργο ή για ορισμένο χρόνο και άλλα 
υπηρεσιακά όργανα που ορίζονται αρμόδια με απόφαση 
Δ.Σ. της εταιρίας, ή, κατ’ εξουσιοδότηση, από τον Διευ- 
θύνοντα Σύμβουλο. 

ΑΡΘΡΟ 6 
ΕΠΙΤΡΟΠΕΣ 

1. Επιτροπή διενέργειας Διαγωνισμών και Αποσφράγι¬ 
σης. 

Οι διαγωνισμοί διεξάγονται ενώπιον της Επιτροπής διε¬ 
νέργειας Διαγωνισμών, η οποία αποτελείται από τρία μέ¬ 
λη, υπαλλήλους της Α.Ε. ΗΣΑΠ. Τα μέλη της Επιτροπής, 
τακτικά και αναπληρωματικά, ορίζονται, για διάστημα όχι 
μεγαλύτερο του ενός έτους, με απόφαση του Διευθύνο- 
ντος Συμβούλου. 

Καθήκοντα γραμματέα της Επιτροπής ασκεί υπάλλη¬ 
λος της Υπηρεσίας Προμηθειών, πουπροτείνεταιαπότον 
προϊστάμενο της. 


2. Επιτροπή Κρίσεως προσφορών. 

Η Επιτροπή, αποτελούμενη από πέντε μέλη, υπαλλή¬ 
λους της Α.Ε. ΗΣΑΠ, είναι αρμόδια για την κρίση των προ¬ 
σφορών. 

Σε ειδικές περιπτώσεις, λόγω της φύσης του υπό κρίση 
αντικειμένου, η ανωτέρω επιτροπή μπορεί να διευρύνεται 
και με δύο (2) ακόμη σχετικής ειδικότητας υπαλλήλους, 
που ορίζονται με απόφαση του Διευθύνοντος Συμβούλου. 

Τα μέλη της Επιτροπής, τακτικά και αναπληρωματικά, 
ορίζονται για διάστημα όχι μεγαλύτερο του ενός έτους, 
με απόφαση του Διευθύνοντος Συμβούλου. 

Καθήκοντα γραμματέα της Επιτροπής ασκεί υπάλλη¬ 
λος της Υπηρεσίας Προμηθειών, που προτείνεται απότον 
προϊστάμενο της. 

Στους πρόχειρους διαγωνισμούς η Επιτροπή Κρίσεως 
μπορεί να αποτελείται από τρία μέλη. 

ΑΡΘΡΟ 7 

ΜΗΤΡΩΟ ΠΡΟΜΗΘΕΥΤΩΝ 

Η Α.Ε. ΗΣΑΠ τηρεί μητρώο προμηθευτών σύμφωνα με 
όσα ορίζονται στην σχετική απόφαση των αρμοδίων 
Υπουργών (άρθρο 4παρ. 3 του Ν. 2286/95). 

ΚΕΦΑΛΑΙΟ Β': ΔΙΑΓΩΝΙΣΜΟΙ-ΑΞΙΟΛΟΓΗΣΗ-ΣΥΜΒΑΣΕΙΣ 
ΑΡΘΡΟ 8 

ΠΡΟΚΗΡΥΞΗ ΔΙΑΓΩΝΙΣΜΟΥ 

1. Σε κάθε προμήθεια με μειοδοτικό διαγωνισμό κλει¬ 
στής ή ανοικτής διαδικασίας η Υπηρεσία προμηθειών, ή 
άλλο αρμόδιο εξουσιοδοτημένο όργανο συντάσσει την 
οικεία διακήρυξη διαγωνισμού. 

2. Οι όροι της διακήρυξης πρέπει να είναι σαφείς και 
πλήρεις και να περιλαμβάνουντουλάχιστοντα ακόλουθα: 

α) το είδος του διαγωνισμού. 

β) το κριτήριο για την αξιολόγηση των προσφορών και 
την κατακύρωση της προμήθειας. Σε περίπτωση που κρι¬ 
τήριο είναι η πλέον συμφέρουσα προσφορά καθορίζονται 
και τα στοιχεία βάσει των οποίων γίνεται αξιολόγηση της 
προσφοράς. 

γ) το είδος, την ποσότητα, τις τεχνικές προδιαγραφές, 
τα τυχόν σχέδια και την τυχόν δυνατότητα των προμη¬ 
θευτών να υποβάλουν προσφορά για μέρος ή για το σύ¬ 
νολο της ζητούμενης ποσότητας. 

δ) τον χρόνο, τον τόπο καιτοντρόπο παράδοσης και πα¬ 
ραλαβής των αγαθών. 

ε) τα πλήρη στοιχεία (διεύθυνση, τηλέφωνο, ίαχ) της 
εταιρίας και το όνομα του αρμόδιου υπάλληλου. 

στ) την ημερομηνία αποστολής περίληψης της διακή¬ 
ρυξης στην Υπηρεσίας Επισήμων εκδόσεων της Ευρω¬ 
παϊκής Ένωσης για δημοσίευση, εάν αυτό απαιτείται. 

ζ) την προθεσμία μέσα στην οποία οι ενδιαφερόμενοι 
μπορούν να ζητήσουν από την αρμόδια υπηρεσία που διε¬ 
νεργεί διαγωνισμό τα σχετικά έγγραφα, το ποσό που τυ¬ 
χόν απαιτείται για τη χορήγηση των εγγράφων αυτών και 
τοντρόπο πληρωμήςτου. 

η) τα αρμόδια για την αποσφράγιση των προσφορών 
όργανα, την ημερομηνία, τον τόπο και την ώρα αποσφρά¬ 
γισης και τα πρόσωπα που δικαιούνται να παρίστανται. 

θ) το νόμισμα, τα ποσοστά, τοντύπο αναπροσαρμογής, 
τον χρόνο υποβολής των εγγυήσεων και άλλες εξασφαλί¬ 
σεις, εάν τυχόν απαιτούνται. 

ι) Τον τρόπο πληρωμής. 

ια) τα στοιχεία και δικαιολογητικά οικονομικών και τε¬ 
χνικών προϋποθέσεων, που απαιτούνται από του προμη¬ 
θευτές. 

ιβ) ενδεχομένως απαγόρευση εναλλακτικών προσφο¬ 
ρών. 

ιγ) την προθεσμία για την υποβολή των προσφορών και 
τη διεύθυνση που πρέπει να κατατεθούν ή αποσταλούν, 
ιδ) τη διάρκεια ισχύος των προσφορών, 
ιε) τις προϋποθέσεις αναπροσαρμογής του τιμήματος, 
εφ’ όσον κρίνεται ότι απαιτείται τέτοιος όρος. 

ιστ) τους αναγκαίους όρους, τυχόν απόκλιση από τους 
οποίους επιφέρει απόρριψη της προσφοράς. 

3. Στις περιπτώσεις κλειστού διαγωνισμού η διακήρυξη 
περιλαμβάνει τα στοιχεία που αναφέρονται στην προη¬ 
γούμενη παράγραφο, με εξαίρεση των προβλεπομένων 
στα εδάφια στ, ιδ και ιε, όπως επίσης και: 

α) τον τύπο και το περιεχόμενο των αιτήσεων συμμετοχής, 
την προθεσμία για την υποβολή τους στην αρμόδια υπηρε¬ 
σία και τη διεύθυνση στην οποία πρέπει να υποβληθούν. 

β) την ημερομηνία αποστολής από την αρμόδια υπηρε¬ 
σία των προσκλήσεων για την κατάθεση των τεχνικών 
προσφορών. 

γ) τα όρια μεταξύ των οποίων θα κυμανθεί ο αριθμός 
των υποψηφίων που πρόκειται να προσκληθούν να υπο¬ 
βάλουν προσφορά (εφόσον είναι απαραίτητο). 

4. Η πρόσκληση για την υποβολή προσφορών περιλαμ¬ 
βάνει τουλάχιστον τα ακόλουθα: 

α) την προθεσμία για την υποβολή των προσφορών και 
τη διεύθυνση στην οποία πρέπει να αποσταλούν. 

β) τα αρμόδια όργανα για την αποσφράγιση των προ¬ 
σφορών, τα πρόσωπα που μπορούν να παρίστανται κα¬ 
θώς και την ημερομηνία, ώρα και τόπο αποσφράγισης, 
γ) Τη διάρκεια ισχύος των προσφορών. 

Με την πρόσκληση αποστέλλεται σ’ αυτούς που επιλέ- 
χθηκαν για υποβολή προσφορών και η σχετική διακήρυξη 
μαζί με άλατα συμπληρωματικά της διακήρυξης έγγραφα 
και στοιχεία. 

5. Σε περιπτώσεις πρόχειρου διαγωνισμού δεν απαιτεί¬ 
ται δημοσίευση διακήρυξης. Ο πρόχειρος διαγωνισμός 
επιλέγεται στις περιπτώσεις προμήθειας ειδών, που η 
κατ’ είδος ετήσια δαπάνη του δεν υπερβαίνειτο ποσό που 
ορίζεται με απόφαση του Υπουργού Ανάπτυξης, σύμφω¬ 
να με τη διάταξη του άρθρου 2παρ. 5του Π.Δ. 394/1996, 
όπως αυτή εκάστοτε ισχύει και διενεργείται από τριμελή 
επιτροπή επί των εγγράφων κλειστών προσφορών που 
έχουν υποβληθεί. 

ΑΡΘΡΟ 9 

ΤΕΧΝΙΚΕΣ ΠΡΟΔΙΑΓΡΑΦΕΣ 

1. Στην διακήρυξη και τη σύμβαση επισυνάπτονται οιτε- 
χνικές προδιαγραφές του προς προμήθεια αγαθού ή ανα- 
φέρεται συγκεκριμένο πρότυπο (ευρωπαϊκό ή αναγνωρι¬ 
σμένου οργανισμού) ή προδιαγραφή (ενοποιημένη) άλ¬ 
λου φορέα. 

2. Τεχνικές προδιαγραφές είναι οιτεχνικές περιγραφές 
που καθορίζονται τα απαιτούμενα χαρακτηριστικά του 
αγαθού προκειμένου αυτό να προσδιορισθεί αντικειμενι¬ 
κά, έτσι ώστε να ανταποκρίνεται στη χρήση για την οποία 
προορίζεται από την εταιρία. 


Οι τεχνικές αυτές προδιαγραφές πρέπει να περιλαμβά¬ 
νουν τα επίπεδα ποιότητας και απόδοσης, την ασφάλεια, 
τις διαστάσεις και τις απαιτήσεις που ισχύουν για το αγα¬ 
θό ή το προϊόν όσον αφορά την ποιότητα, την ορολογία, 
τις δοκιμές και μεθόδους δοκιμών, τη συσκευασία και τη 
σήμανση. 

Οι τεχνικές προδιαγραφές πρέπει να είναι σαφώς δια¬ 
τυπωμένες και πλήρως κατανοητές από όλους τους εν¬ 
διαφερομένους. 

3. Ορισμός προτύπων. 

α) ως πρότυπο θεωρούνται οι τεχνικές προδιαγραφές 
που έχουν εγκριθεί από ένα αναγνωρισμένο οργανισμό 
τυποποίησης για επανειλημμένη διαρκή εφαρμογή. 

β) ως Ευρωπαϊκό πρότυπο θεωρείται το πρότυπο που 
έχει εγκριθεί από την Ευρωπαϊκή Επιτροπή Τυποποίησης 
(ΟΕΝ) ή την Ευρωπαϊκή Επιτροπή Τυποποίησης ηλεκτρο¬ 
νικών προϊόντων (ΟΕΝΕΕΕΟ) ή Ευρωπαϊκό πρότυπο (ΕΝ) 
ή έγγραφο εναρμόνισης (ΕΩ) σύμφωνα με τους κοινούς 
κανόνες των οργανισμών. 

4. Οι τεχνικές προδιαγραφές των υπό προμήθεια αγα¬ 
θών ορίζονται από τον ΗΣΑΠ, περιλαμβάνουν όλα εκείνα 
τα τεχνικά χαρακτηριστικά, ώστε τα αγαθά να εκπληρώ¬ 
νουν το σκοπό για τον οποίο προορίζονται και περιγρά- 
φονται κατά τρόπο που διασφαλίζεται η μεγαλύτερη δυ¬ 
νατή ευρύτητα συμμετοχής στον διαγωνισμό. 

5. Δεν επιτρέπεται η αναγραφή όρων στις τεχνικές προ¬ 
διαγραφές και στη διακήρυξη που προσδιορίζουν προϊό¬ 
ντα ορισμένης κατασκευής ή προέλευσης ή μεθόδους 
επεξεργασίας, οι οποίες έχουν ως αποτέλεσμα να ευνο¬ 
ούνται ορισμένες επιχειρήσεις η προϊόντα. 

Ειδικότερα οιτεχνικές προδιαγραφές απαγορεύεται να 
αναφέρονται σε εμπορικά σήματα, διπλώματα ευρεσιτε¬ 
χνίας, τύπους προέλευσης ή παραγωγής. Σε εξαιρετικές 
περιπτώσεις, εφόσον δεν είναι δυνατόν να περιγράφει 
ένα είδος με τεχνικές προδιαγραφές σαφείς και πλήρως 
κατανοητές, η μνεία των ανωτέρω στοιχείων είναι επιτρε¬ 
πτή, αλλά υποχρεωτικά θα συνοδεύεται από τις λέξεις « ή 
αντίστοιχο». 

ΑΡΟΡΟ 10 

ΚΑΝΟΝΕΣ ΔΗΜΟΣΙΟΤΗΤΑΣ 

1. Οι προγραμματισμένες προμήθειες αγαθών του 
έτους, των οποίων η προύπολογιζόμενη αξία είναι ίση ή 
μεγαλύτερη από 750.000 ΕΥΡΩ, γνωστοποιούνται, κατά 
κατηγορίες προϊόντων, το ταχύτερο δυνατόν με σχετική 
ανακοίνωση στην Επίσημη Εφημερίδα της Ευρωπαϊκής 
Ένωσης και στην Τράπεζα δεδομένων ΤΕΩ. 

2. Περίληψη των ουσιωδών στοιχείων των διακηρύξεων 
επί διαγωνισμών κλειστής ή ανοικτής διαδικασίας δημο¬ 
σιεύεται σε δύο τουλάχιστον οικονομικές εφημερίδες και 
μία ημερησία, πανελλαδικής κυκλοφορίας. 

3. Αντίστοιχη περίληψη αναρτάται σε εμφανές μέρος 
στα κεντρικά γραφεία της εταιρίας. 

4. Η Α.Ε. ΗΣΑΠ μεριμνά επίσης για την αποστολή περί¬ 
ληψης της διακήρυξης στην Υπηρεσία Επισήμων Εκδόσε¬ 
ων της Ευρωπαϊκής Ένωσης, εφόσον η προϋπολογισθεί- 
σα αξία, είναι ίση ή μεγαλύτερη από 400.000 ΕΥΡΩ. Η δη¬ 
μοσίευση της περίληψης της διακήρυξης στον ελληνικό 
τύπο δεν γίνεται πριν από τη ημερομηνία αποστολής της 
περίληψης της διακήρυξης στην Υπηρεσία Επισήμων Εκ- 

δόσεων της Ευρωπαϊκής Ένωσης, η οποία πρέπει να ανα¬ 
φέρει και την ημερομηνία αυτή και δεν μπορεί να περιέχει 
πληροφορίες διάφορες από τις δημοσιευμένες στην Επί¬ 
σημη Εφημερίδα της Ευρωπαϊκής Ένωσης. 

ΑΡΘΡΟ 11 

ΠΡΟΘΕΣΜΙΕΣ ΔΗΜΟΣΙΟΤΗΤΑΣ ΔΙΕΝΕΡΓΕΙΑΣ 
ΔΙΑΓΩΝΙΣΜΩΝ 

1. Στους ανοικτούς διαγωνισμούς: 

α. Η προθεσμία για τη διενέργεια του ανοικτού διαγωνι¬ 
σμού δεν πρέπει να είναι μικρότερη των πενήντα δύο (52) 
ημερών από την ημερομηνία αποστολής της περίληψης 
της διακήρυξης στην Υπηρεσία Επισήμων Εκδόσεων της 
Ευρωπαϊκής Ένωσης. 

β. Η προθεσμία για τη διενέργεια του ανοικτού διαγωνι¬ 
σμού δεν πρέπει να είναι μικρότερη των τριάντα (30) ημε¬ 
ρών από τη δημοσίευση της διακήρυξης στον ελληνικό 
τύπο. Σε περιπτώσεις επείγοντος η προθεσμία αυτή μπο¬ 
ρεί να συντμηθεί σε δέκα πέντε (15) τουλάχιστον ημέρες 
με αιτιολογημένη απόφαση του αρμοδίου οργάνου Διοί¬ 
κησης, ανάλογα με το προϋπολογιζόμενο ποσό. 

γ. Εφόσον από τους ενδιαφερομένους προμηθευτές 
ζητηθούν έγκαιρα τα σχετικά με τον προκηρυσσόμενο 
διαγωνισμό έγγραφα, αυτά παραδίδονται ή αποστέλλο- 
νται σε αυτούς μέσα σε έξι (6) εργάσιμες ημέρες από τη 
λήψη της σχετικής αίτησης και της καταβολής του ποσού 
που τυχόν απαιτείται. 

Σε περιπτώσεις επείγοντος η προθεσμία αυτή μπορεί να 
συντμηθεί σε τέσσερις (4) εργάσιμες ημέρες. 

δ. Εφόσον ζητηθούν έγκαιρα συμπληρωματικές πληρο¬ 
φορίες σχετικές με τα έγγραφα του διαγωνισμού, αυτές 
παρέχονται το αργότερο έξι (6) ημέρες πριν από την ημε¬ 
ρομηνία που έχει ορισθεί για την υποβολή των προσφο¬ 
ρών. 

2. Στους κλειστούς διαγωνισμούς: 

α. Η προθεσμία για την υποβολή των αιτήσεων συμμε¬ 
τοχής σε κλειστό διαγωνισμό δεν πρέπει να είναι μικρότε¬ 
ρη των τριάντα επτά (37) ημερών από την ημερομηνία 
αποστολής της περίληψης της διακήρυξης στην Υπηρε¬ 
σία Επισήμων Εκδόσεων της Ευρωπαϊκής Ένωσης. 

β. Η αντίστοιχη προθεσμία δημοσίευσης στον ελληνικό 
τύπο δεν πρέπει να είναι μικρότερη των είκοσι (20) ημε¬ 
ρών. 

Σε περιπτώσεις επείγοντος οι ανωτέρω προθεσμίες 
μπορεί να συντμηθούν σε δέκα πέντε (15) και δέκα (10) 
η μέρες τουλάχιστον αντίστοιχα με αιτιολογημένη απόφα¬ 
ση του αρμοδίου οργάνου Διοίκησης, ανάλογα μετοπρο- 
ϋπολογιζόμενο ποσό. 

Για τον καθορισμό των προθεσμιών αυτών συνυπολογί¬ 
ζονται οι ημερομηνίες αποστολής για δημοσίευση και η 
τελευταία ημέρα υποβολής των αιτήσεων. 

γ. Στους προμηθευτές που έχουν επιλεγεί για την υπο¬ 
βολή προσφοράς αποστέλλεται ταυτόχρονα έγγραφη 
πρόσκληση που περιέχει τα προβλεπόμενα από την παρ. 
2 του άρθρου 8 του παρόντος, στοιχεία Η, ΙΓ, ΙΔ και συνο¬ 
δεύεται από τη διακήρυξη του διαγωνισμού. 

δ. Η προθεσμία για την υποβολή των προσφορών δεν 
πρέπει να είναι μικρότερη των σαράντα (40) ημερών από 
την ημερομηνία αποστολής της έγγραφης πρόσκλησης 
στην περίπτωση που η προϋπολογιζόμενη αξία της προ¬ 


μήθειας, χωρίς Φ.Π.Α., είναι ίση ή μεγαλύτερη των 
400.000 ΕΥΡΩ (ή όπως ορίζουν οι εκάστοτε κείμενες δια¬ 
τάξεις) και των είκοσι (20) ημερών από την αυτή ημερο¬ 
μηνία στις λοιπές περιπτώσεις. 

Σε περιπτώσεις επείγοντος οι ανωτέρω προθεσμίες 
μπορεί να συντμηθούν σε δέκα (10) ημέρες τουλάχιστον 
με αιτιολογημένη απόφαση του αρμοδίου οργάνου Διοί¬ 
κησης. 

Γ ια τον καθορισμό των προθεσμιών αυτών συνυπολογί¬ 
ζονται οι ημερομηνίες αποστολής για δημοσίευση και η 
τελευταία ημέρα υποβολής των αιτήσεων. 

ε. Εφόσον ζητηθούν έγκαιρα συμπληρωματικές πληρο¬ 
φορίες σχετικές με το διαγωνισμό, αυτές παρέχονται το 
αργότερο έξι (6) ημέρες πριν από την ημερομηνία που 
έχει ορισθεί για την υποβολή των προσφορών. Σε περί¬ 
πτωση επείγοντος η προθεσμία αυτή συντέμνεται σε τέσ¬ 
σερις (4) ημέρες. 

3. Στις περιπτώσεις, κατά τις οποίες, οι προσφορές 
μπορούν να γίνουν μόνο μετά από επιτόπια επίσκεψη ή με¬ 
τά από επιτόπου εξέταση των σχετικών με τον προκηρυσ¬ 
σόμενο διαγωνισμό εγγράφων, τότε η προθεσμία των σα¬ 
ράντα (40) ημερών που προβλέπεται στην παράγραφο 2δ 
του παρόντος άρθρου μπορεί να παρατείνεται ανάλογα. 

Στις περιπτώσεις αυτές, αναφορικά με τη δημοσίευση, 
τηρείται η διαδικασία που προβλέπεται από το άρθρο 10 
του παρόντος. 

ΑΡΘΡΟ 12 
ΓΛΩΣΣΑ 

Τα έγγραφα που απαιτούνται για τη διενέργεια των δια¬ 
γωνισμών και τη συμμετοχή σε αυτούς, εκτός των τεχνι¬ 
κών φυλλαδίων (ρΓοερθοΙυε), συντάσσονται στην ελληνι¬ 
κή γλώσσα ή σε επίσημη μετάφρασή τους, μαζί μετά πρω¬ 
τότυπα. 

ΑΡΘΡΟ 13 

ΔΙΚΑΙΟΛΟΓΗΤΙΚΑ ΣΥΜΜΕΤΟΧΗΣ - ΠΡΟΣΟΝΤΑ 

Οι συμμετέχοντες στους διαγωνισμού υποβάλλουν, μα¬ 
ζί με την προσφορά τους, τα εξής δικαιολογητικά: 

Α) Οι Έλληνες Πολίτες 

1. Εγγύηση συμμετοχής στο διαγωνισμό. 

2. Απόσπασμα Ποινικού Μητρώου έκδοσης εντός του 
τελευταίου τριμήνου προ του διαγωνισμού, από το οποίο 
προκύπτει ότι δεν έχουν καταδικαστεί για αδίκημα σχετι¬ 
κό με την άσκηση της επαγγελματικής του δραστηριότη¬ 
τας. 

3. Πιστοποιητικό αρμοδίας δικαστικής ή διοικητικής Αρ¬ 
χής, έκδοσης εντός του τελευταίου εξαμήνου προ του 
διαγωνισμού, από το οποίο να προκύπτει ότι δεν τελούν 
υπό πτώχευση, εκκαθάριση, αναγκαστική διαχείριση ή 
άλλη ανάλογη κατάσταση και επίσης ότι δεν εκκρεμεί ενα¬ 
ντίον τους διαδικασία κήρυξης σε πτώχευση ή θέσης σε 
αναγκαστική εκκαθάριση ή πτωχευτικό συμβιβασμό ή άλ¬ 
λη ανάλογη διαδικασία. 

4. Πιστοποιητικό που εκδίδεται από αρμόδια κατά περί¬ 
πτωση Αρχή, από το οποίο να προκύπτει ότι είναι ενήμε¬ 
ροι ως προς τις υποχρεώσεις του που αφορούν τις ει¬ 
σφορές κοινωνικής ασφάλισης και ως προς τις φορολο¬ 
γικές υποχρεώσεις τους κατά την ημερομηνία 
διενέργειας του διαγωνισμού. 

Σε περίπτωση εγκατάστασης τους στην αλλοδαπή, τα 
αιτούμενα στις παραγράφους 3 και 4 δικαιολογητικά εκ- 
δίδονται σύμφωνα με την ισχύουσα νομοθεσία της χώρας 
εγκατάστασης τους. 

5. Πιστοποιητικό του οικείου Επιμελητηρίου, με το 
οποίο θα πιστοποιείται η εγγραφή τους σ’ αυτό και το ει¬ 
δικό επάγγελμα τους, ή βεβαίωση άσκησης επαγγέλμα¬ 
τος από αρμόδια Δημόσια Αρχή, έκδοσης του τελευταίου 
εξαμήνου πριν από την διενέργεια του διαγωνισμού. 

Β) Αλλοδαποί 

Όλα τα παραπάνω δικαιολογητικά, έκτων οποίων τα υπ’ 
αριθμ. 2,3,4, και 5 εκδιδόμενα από αρχή της χώρας εγκα¬ 
τάστασης τους. 

Γ) Τα Νομικά Πρόσωπα, ημεδαπά ή αλλοδαπά 

Όλα τα παραπάνω δικαιολογητικά, εκτός του αποσπά¬ 
σματος Ποινικού Μητρώου ή του ισοδύναμου προς τούτο 
εγγράφου, που απαιτείται μόνο για τον νόμιμο εκπρόσω¬ 
πο της εταιρίας, και επιπλέον επίσημο αντίγραφο του 
ισχύοντος καταστατικού, πρόσφατης έκδοσης με τις τυ¬ 
χόν τροποποιήσεις του και των άλλων τυχόν εγγράφων 
νομιμοποίησης. 

Δ) Οι ενώσεις προμηθευτών που υποβάλλουν κοινή 
προσφορά: 

Όλα τα παραπάνω κατά περίπτωση δικαιολογητικά για 
κάθε μέλος που συμμετέχει στην Ένωση. 

Ε) Οι συνεταιρισμοί. 

(1) Τα δικαιολογητικά των περιπτώσεων 1,3,4 του πα¬ 
ρόντος. 

(2) Βεβαίωση εποπτεύουσας αρχής ότι ο συνεταιρι¬ 
σμός λειτουργεί νόμιμα. 

(3) Αντίγραφο καταστατικού. 

ΣΤ) Έμποροι: έκτος των ανωτέρω που απαιτούνται για 
τα φυσικά και νομικά πρόσωπα και τα εξής, υπό μορφή 
υπεύθυνων δηλώσεων, δικαιολογητικά: 

(1) . Ότι δεν έχει αποκλειστεί η συμμετοχή τους σε δια¬ 
γωνισμούς του Δημοσίου. 

(2) Ότι δεν έχουν υποβάλει ψευδείς ή ανακριβείς δηλώ¬ 
σεις κατά την παροχή πληροφοριών που ζητούνται από 
την Υπηρεσία. 

(3) Σχετικά με την οικονομική επιφάνεια και τις εμπορι¬ 
κές επιδόσεις της επιχείρησης. 

Ζ) Κατασκευαστές : εκτός των ανωτέρω που απαιτού¬ 
νται για τα φυσικά ή νομικά πρόσωπα, τα απαιτούμενα για 
του εμπόρους δικαιολογητικά και τα ακόλουθα : 

(1) Περί της επιχειρηματικής δομής, ήτοι για τη μορφή 
της επιχείρησης, το εύρος της δραστηριότητάςτης και το 
κύρος της. 

(2) Για την παραγωγική δυνατότητα (βάσει πιστοποιητι¬ 
κών) 

(3) Για τον τεχνικό εξοπλισμό (περιγραφή και μέσα 
ελέγχου ποιότητας) καθώς και την κατάσταση του προ¬ 
σωπικού κατά ειδικότητα, με τη θεώρηση της αρμόδιας 
αρχής. 

Τα παραπάνω δικαιολογητικά των παρ. ΣΤ και Ζ στους 
κλειστούς διαγωνισμούς αποτελούν κριτήρια αξιολόγη¬ 
σης για την συμμετοχή. 

Τα παραπάνω δικαιολογητικά, εκτός από την εγγύηση 
συμμετοχής, μπορεί να μην υποβάλλονται μαζί με την 
προσφορά, εφόσον έχουν κατατεθεί σε προγενέστερο 
χρόνο στην υπηρεσία και εφόσον δεν έχει λήξει η ισχύς 
τους, εάν γίνεται ρητή σχετική μνεία στην προσφορά. 


Εάν σε κάποια χώρα δεν εκδίδονται τα παραπάνω πι¬ 
στοποιητικά, ή έγγραφα, ή δεν καλύπτουν όλες τις παρα¬ 
πάνω περιπτώσεις, αυτά μπορούν να αντικατασταθούν 
από ένορκη δήλωση του προμηθευτή που γίνεται ενώπιον 
δικαστικής ή διοικητικής αρχής ή συμβολαιογράφου. 
Όταν ο νόμος της χώρας δεν προβλέπει ένορκη δήλωση, 
αυτή μπορεί να αντικατασταθεί με υπεύθυνη δήλωση, βε- 
βαιουμένου του γνησίου υπογραφής του δηλούντος από 
αρμοδία δικαστική ή διοικητική αρχή ή συμβολαιογράφο. 

Εφόσον οι Προμηθευτές συμμετέχουν στους διαγωνι¬ 
σμούς με αντιπρόσωπο, υποβάλλουν, μαζί με την αίτηση 
συμμετοχής, και έγγραφο εξουσίας προς τον αντιπρόσω¬ 
πο τους (εξουσιοδότηση), θεωρημένο από επίσημη αρχή. 

ΠΡΟΣΦΟΡΑ ΕΝΩΣΕΩΝ ΠΡΟΜΗΘΕΥΤΩΝ 

1. Η ένωση προμηθευτών υποβάλλει κοινή προσφορά, 
η οποία υπογράφεται υποχρεωτικά είτε από όλους τους 
προμηθευτές που αποτελούν την ένωση, είτε από εκπρό¬ 
σωπο τους εξουσιοδοτημένο με συμβολαιογραφική πρά¬ 
ξη. Στην προσφορά απαραιτήτως πρέπει να αναγράφεται 
η ποσότητα του υλικού ή το μέρος αυτού που αντιστοιχεί 
στον καθένα στο σύνολο της προσφοράς. 

2. Με την υποβολή της προσφοράς κάθε μέλος της ένω¬ 
σης ευθύνεται εις ολόκληρο. Σε περίπτωση κατακύρωσης 
ή ανάθεσης της προμήθειας, η ευθύνη αυτή εξακολουθεί 
μέχρι πλήρους εκτέλεσης της σύμβασης. 

3. Σε περίπτωση που εξαιτίας ανικανότητας για οποιο- 
δήποτε λόγο ή λόγω ανωτέρας βίας μέλος της ένωσης 
δεν μπορεί να ανταποκριθεί στις υποχρεώσεις της ένω¬ 
σης κατά τον χρόνο αξιολόγησης των προσφορών τα 
υπόλοιπα μελή συνεχίζουν να έχουν την ευθύνη ολόκλη¬ 
ρης της κοινής προσφοράς με την ιδία τιμή. 

Εάν η παραπάνω ανικανότητα προκύψει κατά τον χρόνο 
εκτέλεσης της σύμβασης, τα υπόλοιπα μέλη συνεχίζουν 
να έχουν την ευθύνη της ολοκλήρωσης αυτής με την ίδια 
τιμή και τους ίδιους όρους. 

Τα υπόλοιπα μέλη της ένωσης και στις δύο περιπτώσεις 
μπορούν αν προτείνουν αντικατάσταση. Η αντικατάστα¬ 
ση πρέπει να εγκριθεί με απόφαση του αρμοδίου οργά¬ 
νου Διοίκησης ανάλογα με τον προϋπολογιζόμενο ποσό. 

ΑΡΘΡΟ 14 
ΠΡΟΣΦΟΡΕΣ 

Α. ΧΡΟΝΟΣ ΚΑΙ ΤΡΟΠΟΣ ΥΠΟΒΟΛΗΣ ΤΩΝ ΠΡΟΣΦΟ¬ 
ΡΩΝ 

1. Οι προσφορές των ενδιαφερομένων υποβάλλονται 
εγγράφως και κατατίθενται μέσα στην προθεσμία που 
ορίζεται από τη σχετική διακήρυξη ή πρόσκληση . 

2. Οι προσφορές, μετά την αποσφράγισή τους, παρα- 
λαμβάνονται από την αρμόδια Επιτροπή που διενεργεί το 
διαγωνισμό. 

3. Εάν από τη διακήρυξη ή την πρόσκληση απαιτείται 
κατάθεση δειγμάτων των υπό προμήθεια αγαθών, τα 
δείγματα κατατίθενται πριν από το διαγωνισμό στην Υπη¬ 
ρεσία Προμηθειών, η δε σχετική απόδειξη υποβάλλεται 
μαζί με την προσφορά. 

4. Οι προσφορές αποστέλλονται στην Υπηρεσία Προ¬ 
μηθειών ή στις επιτροπές αγορών (άρθρο 5 παρ. 1 περ. δ 
του παρόντος) με οποιοδήποτε τρόπο και παραλαμβάνο- 
νται με απόδειξη, με την απαραίτητη προϋπόθεση ότι αυ- 

τές περιήλθαν στην Υπηρεσία πριν από την ημερομηνία 
και ώρα κατάθεσης που προβλέπεται από τη σχετική δια¬ 
κήρυξη ή πρόσκληση. 

Στη διακήρυξη ή πρόσκληση μπορεί να ορισθεί διαφο¬ 
ρετικός τρόπος κατάθεσης προσφορών. 

5. Σε περίπτωση μη τήρησης των ανωτέρω οι υποβαλ¬ 
λόμενες προσφορές ή δείγματα δεν λαμβάνονται υπόψη. 

6. Προσφορές που περιέρχονται στην εταιρία με οποιο- 
δήποτε τρόπο πριν από την διενέργεια του διαγωνισμού, 
δεν αποσφραγίζονται αλλά παραδίδονται στα αρμόδια 
όργανα αποσφράγισης των προσφορών (Επιτροπές Κρί- 
σεως), προκειμένου να αποσφραγισθούν μαζί με τις άλ¬ 
λες προσφορές. Σε περίπτωση κλειστού διαγωνισμού, 
προσφορά προμηθευτή που δεν έχει προσκληθεί, επι- 
στρέφεται χωρίς να αποσφραγιστεί. 

Β. 

1. Οι προσφορές υποβάλλονται σε δύο αντίγραφα μέσα 
σε φάκελο σφραγισμένο στον οποίο αναγράφονται οι εν¬ 
δείξεις : 

- Η λέξη «Προσφορά» 

- Ο αριθμός της διακήρυξης. 

- Ο πλήρης τίτλος της αρμόδιας Επιτροπής Διενέργειας 
του Διαγωνισμού. 

- Η ημερομηνία διενέργειας του διαγωνισμού. 

- Τα στοιχεία του αποστολέα. 

2. Μέσα στον κυρίως φάκελο κάθε προσφοράς τοποθε¬ 
τούνται όλα τα σχετικά με την προσφορά στοιχεία και ει¬ 
δικότερα τα εξής: 

α. Όλα τα ζητούμενα δικαιολογητικά και η εγγύηση 
συμμετοχής. 

β. Τα τεχνικά στοιχεία της προσφοράς όπως και τυχόν 
άλλα στοιχεία αξιολόγησής της, τοποθετούνται σε χωρι¬ 
στό σφραγισμένο φάκελο με την ένδειξη «Τεχνική προ¬ 
σφορά». 

γ. Τα οικονομικά στοιχεία της προσφοράς, επί ποινή 
απόρριψης ολόκληρης της προσφοράς, τοποθετούνται 
σε χωριστό σφραγισμένο φάκελο με την ένδειξη «Οικονο¬ 
μική προσφορά». 

(3) Σε περίπτωση που τα τεχνικά στοιχεία της προσφο¬ 
ράς δεν είναι δυνατόν, λόγω μεγάλου όγκου, να τοποθε¬ 
τηθούν στον κυρίως φάκελο, τότε συσκευάζονται ιδιαίτε¬ 
ρα με την ένδειξη «ΠαράρτημαΤεχνικής Προσφοράς» και 
τις λοιπές ενδείξεις. 

(4) Οι προσφορές γράφονται με ανεξίτηλη μελάνη και 
δεν πρέπει να έχουν ξέσματα, σβησίματα, προσθήκες ή 
διορθώσεις. Εάν υπάρχει στην προσφορά οποιαδήποτε 
διόρθωση αυτή πρέπει να είναι καθαρογραμμένη και μο- 
νογραμμένη από τον προσφέροντα. Το αρμόδιο όργανο 
παραλαβής και αποσφράγισης κατά τον έλεγχο κάνει 
μνεία της διόρθωσης και την μονογράφει. 

(5) Ο προσφέρων θεωρείται ότι αποδέχεται πλήρως και 
ανεπιφυλάκτως όλους τους όρουςτης διακήρυξης ή πρό¬ 
σκλησης, εκτός εάν, κατά περίπτωση, στην προσφορά 
του ρητά αναφέρει τα σημεία εκείνα τα οποία τυχόν δεν 
αποδέχεται. Στην ίδια περίπτωση πρέπει ο προσφέρων να 
αναφέρει στην προσφορά του τους όρους που είναι δια¬ 
φορετικοί από αυτούς της διακήρυξης, προκειμένου να 
αξιολογηθούν. Μετά τη κατάθεση της προσφοράς δεν γί¬ 
νεται αποδεκτή και απορρίπτεται κάθε διευκρίνιση, τρο¬ 
ποποίηση ή απόκρουση όρου της διακήρυξης ή πρό¬ 
σκλησης. Εάν ζητηθούν διευκρινίσεις πριν την υποβολή 


της προσφοράς, δίνονται από την Υπηρεσία Προμηθειών, 
ή προφορικά ή εγγράφως. 

ΑΡΘΡΟ 15 
ΑΝΤΙΠΡΟΣΦΟΡΕΣ 

Στους διαγωνισμούς δεν γίνονται δεκτές αντιπροσφο¬ 
ρές. Σε περίπτωση υποβολής τους απορρίπτονται ως 
απαράδεκτες. 

ΑΡΘΡΟ 16 

ΧΡΟΝΟΣ ΙΣΧΥΟΣ ΠΡΟΣΦΟΡΩΝ 

1. Οι προσφορές ισχύουν και δεσμεύουν τους προμη¬ 
θευτές επί ενενήντα ( 90 ) ημέρες από την επομένη της 
διενέργειας του διαγωνισμού, εκτός εάν ορίζεται διαφο¬ 
ρετικά στη διακήρυξη ή την πρόσκληση, καθώς και για το 
χρόνο που αποδέχτηκαν να παρατείνουν την προσφορά 
τους σε περίπτωση που τους ζητηθεί. 

2. Προσφορά που ορίζει χρόνο ισχύος μικρότερο από 
τον προβλεπόμενο στη διακήρυξη απορρίπτεται. 

3. Η ισχύς της προσφοράς μπορεί να παραταθεί, εφό¬ 
σον ζητηθεί από την Υπηρεσία πριν από τη λήξη της για 
χρονικό διάστημα ίσο με το προβλεπόμενο από τη διακή¬ 
ρυξη. 

ΑΡΘΡΟ 17 

ΠΡΟΣΦΕΡΟΜΕΝΗ ΤΙΜΗ 

1. Με την προσφορά, η τιμή του προς προμήθεια αγα¬ 
θού δίνεται ανά μονάδα, εκτός εάν στη διακήρυξη ή πρό¬ 
σκληση ορίζεται διαφορετικά. 

Στην τιμή περιλαμβάνονται όλες οι τυχόν υπέρ τρίτων 
κρατήσεις καθώς και κάθε άλλη επιβάρυνση, εκτός από 
το Φ.Π.Α, για παράδοση του αγαθού στον τόπο και με τον 
τρόπο που προβλέπεται στη διακήρυξη. 

2. Η προσφερόμενη τιμή δίδεται στο οριζόμενο στη δια¬ 
κήρυξη νόμισμα. Εφόσον από τη διακήρυξη προβλέπεται 
δυνατότητα υποβολής της προσφερόμενης τιμής σε συ¬ 
νάλλαγμα, τότε η προσφερόμενη τιμή εκφράζεται στο νό¬ 
μισμα που επιθυμεί ο προμηθευτής. Η εταιρία δεν υπο- 
χρεούται να προβεί στη πληρωμή με το νόμισμα της προ¬ 
σφοράς, αλλά με το νόμισμα στο οποίο πραγματο¬ 
ποιούνται οι πληρωμές από την Τράπεζα Ελλάδος προς 
τη χώρα προέλευσης του αγαθού. 

3. Για τη σύγκριση των προσφορών οι τιμές σε συνάλ¬ 
λαγμα μετατρέπονται σε ΕΥΡΩ με βάση το ισχύον Δελτίο 
Τιμών που δημοσιεύεται από την Τράπεζα της Ελλάδος, 
σύμφωνα με το άρθρο 4 παρ. 3 και 4 του Ν. 2842/2000 
(ΦΕΚ 207 Α'), κατά την ημερομηνία διενέργειας του δια¬ 
γωνισμού. 

4. Προσφορά για εγχώριο προϊόν που περιέχει τιμή σε 
συνάλλαγμα, ή με ρήτρα συναλλάγματος, απορρίπτεται 
ως απαράδεκτη. 

5. Προσφορά που θέτει όρο αναπροσαρμογής, χωρίς 
αυτό να προβλέπεται από τη διακήρυξη, απορρίπτεται ως 
απαράδεκτη. 

6. Εφόσον από την προσφορά δεν προκύπτει με σαφή¬ 
νεια η προσφερόμενη τιμή, η προσφορά απορρίπτεται ως 
απαράδεκτη με απόφαση του αρμοδίου οργάνου Διοίκη¬ 
σης ανάλογα με το προϋπολογιζόμενο ποσό, μετά από 
γνωμοδότηση του αρμόδιου για την αξιολόγηση των προ¬ 
σφορών οργάνου. 

ΑΡΘΡΟ 18 

ΑΝΑΠΡΟΣΑΡΜΟΓΗ ΤΙΜΩΝ 

1. Όταν στη διακήρυξη προβλέπεται χρόνος παράδο¬ 
σης των αγαθών μεγαλύτερος των δώδεκα μηνών από την 
υπογραφή της σύμβασης, τότε μπορεί να ορίζεται στη 
διακήρυξη όρος περί αναπροσαρμογήςτηςτιμής. Στη πε¬ 
ρίπτωση αυτή υποχρεωτικά καθορίζεται ο τύπος, ο τρό¬ 
πος και οι προϋποθέσεις της αναπροσαρμογής. Μεταξύ 
των στοιχείων που λαμβάνονται υπόψη για την αναπρο¬ 
σαρμογή των τιμών είναι και τα εξής : 

α) Χρόνος εκκίνησης της αναπροσαρμογής είναι η ημε¬ 
ρομηνία που καθορίζεται από τη διακήρυξη ή την πρό¬ 
σκληση και υπολογίζεται μέχρι και την ημερομηνία παρά¬ 
δοσης των αγαθών. 

β) Αναπροσαρμογή σε περιπτώσεις τμηματικών παρα¬ 
δόσεων χωρεί μόνο για τις ποσότητες που ορίζονται από 
τη διακήρυξη να παραδοθούν μετά την παρέλευση των 
δώδεκα μηνών. 

γ) Σε περίπτωση εκπρόθεσμης παράδοσης, με υπαιτιό¬ 
τητα του προμηθευτή, ο χρόνος του εκπροθέσμου δεν 
υπολογίζεται για την αναπροσαρμογή. 

δ) Η τυχόν προκαταβολή που καταβλήθηκε αφαιρείται 
από την προς αναπροσαρμογή συμβατική αξία. 

2. Σε ειδικές περιπτώσεις, κατά την κρίση του εκάστοτε 
αρμοδίου οργάνου της εταιρίας που προκηρύσσει τον 
διαγωνισμό, μπορεί να περιλαμβάνεται στη διακήρυξη 
όρος περί αναπροσαρμογής της τιμής ακόμη και αν το 
προβλεπόμενο χρονικό διάστημα παράδοσης των αγα¬ 
θών είναι μικρότερο των δώδεκα μηνών. 

3. Για την πληρωμή του επί πλέον ποσού που προκύπτει 
μετά την αναπροσαρμογή, δεν απαιτείται σύναψη συ¬ 
μπληρωματικής σύμβασης. 

4. Όταν από τη διακήρυξη προβλέπεται αναπροσαρμο¬ 
γή τιμών, προσφορά με τιμές σταθερές απορρίπτεται. 

ΑΡΘΡΟ 19 

ΠΡΟΕΛΕΥΣΗ ΠΡΟΣΦΕΡΟΜΕΝΩΝ ΑΓΑΘΩΝ 

1. Οι προμηθευτές, ανάλογα με τη μορφή του διαγωνι¬ 
σμού, υποχρεούνται να αναφέρουν στις αιτήσεις συμμε¬ 
τοχής τους, ή τις προσφορές τους, την χώρα προέλευσης 
των αγαθών που προσφέρουν. 

2. Ο συμμετέχων πρέπει να δηλώνει στην προσφορά 
του το εργοστάσιο κατασκευής των αγαθών που προ¬ 
σφέρει καθώς και τον τόπο εγκατάστάσής του. Εφόσον 
για την παραγωγή του τελικού προϊόντος μεσολαβούν 
διάφορες φάσεις βιομηχανοποίησης, μπορεί από τη σχε¬ 
τική διακήρυξη να επιβάλλεται να δηλώνεται στην προ¬ 
σφορά το κατά περίπτωση εργοστάσιο και ο τόπος εγκα¬ 
τάστασής του. Προσφορά στην οποία δεν υπάρχει η πα¬ 
ραπάνω δήλωση απορρίπτεται ως απαράδεκτη. Εάν 
διαπιστωθεί από την Επιτροπή Κρίσεως του Διαγωνισμού 
ανυπαρξία εργοστασίου που δηλώθηκε, κατά την ημερο¬ 
μηνία διεξαγωγής του διαγωνισμού, η προσφορά απορ¬ 
ρίπτεται και στον διαγωνιζόμενο επιβάλλεται ποινή απο¬ 
κλεισμού από τους διαγωνισμούς τριών μηνών έως τριών 
ετών ή οριστικός αποκλεισμός μετά από απόφαση του Δι- 
ευθύνοντος Συμβούλου, αφού κληθεί ο ενδιαφερόμενος 
για παροχή εξηγήσεων. Η προσφορά απορρίπτεται ως 
απαράδεκτη και όταν στο εργοστάσιο που δηλώνεται για 
την κατασκευή μερικώς ή ολικώς των αγαθών, έχει επι¬ 


βληθεί ποινή αποκλεισμού από διαγωνισμούς του δημο- 
σίουπου ισχύει κατά τηνημερομηνία διενέργειας του δια¬ 
γωνισμού. 

3. Οι προμηθευτές που δεν συμμετέχουν οι ίδιοι σαν κα¬ 
τασκευαστές πρέπει να επισυνάπτουν στην προσφορά 
τους υπεύθυνη δήλωση του νομίμου εκπροσώπου του ερ¬ 
γοστασίου στο οποίο θα κατασκευασθούντα αγαθά στην 
οποία δηλώνεται ότι αποδέχεται την εκτέλεση της προ¬ 
μήθειας σε περίπτωση κατακύρωσης στον προμηθευτή 
υπέρ τού οποίου έχει εκδοθεί η υπεύθυνη δήλωση. 

4. Μετά τη σύναψη της σύμβασης δεν επιτρέπεται αλ¬ 
λαγή του εργοστασίου που δηλώθηκε με την προσφορά. 
Μπορεί να επιτραπεί η αλλαγή του εργοστασίου μετά από 
αιτιολογημένο αίτημα του προμηθευτή και έγκριση του 
αρμοδίου οργάνου Διοίκησης ανάλογα με το προϋπολο- 
γιζόμενο ποσό. 

ΑΡΘΡΟ 20 

ΑΠΟΣΦΡΑΓΙΣΗ ΤΩΝ ΠΡΟΣΦΟΡΩΝ ΚΑΙ ΑΝΑΚΟΙΝΩΣΗ 
ΤΙΜΩΝ 

1. Το αρμόδιο όργανο παραλαβής και αποσφράγισης 
προσφορών προβαίνει στην έναρξη της διαδικασίας απο¬ 
σφράγισης των προσφορών κατά την ημερομηνία και 
ώρα που προβλέπει η σχετική διακήρυξη. 

2. Σε περίπτωση κλειστού διαγωνισμού, ανεξάρτητα 
από το κριτήριο κατακύρωσης του διαγωνισμού, απο¬ 
σφραγίζεται ο κυρίως φάκελος μονογράφονται κατά φύλ¬ 
λο τα δικαιολογητικά και ο φάκελος της τεχνικής προ¬ 
σφοράς. Ο φάκελος των οικονομικών προσφορών μονο- 
γράφεται και ανοίγεται μετά την ολοκλήρωση της 
τεχνικής αξιολόγησης. Αποσφράγιση των προσφορών γί¬ 
νεται στην περίπτωση αυτή μόνο παρουσία αυτών που 
κλήθηκαν να καταθέσουν προσφορά. 

3. Σε περίπτωση ανοικτού διαγωνισμού αποσφραγίζε¬ 
ται μαζί με τα δικαιολογητικά συμμετοχής και ο φάκελος 
τεχνικής προσφοράς, ο δε φάκελος των οικονομικών προ¬ 
σφορών μονογράφεται και ανοίγεται μετά την ολοκλήρω¬ 
ση της τεχνικής αξιολόγησης. Αποσφράγιση των προ¬ 
σφορών γίνεται στην περίπτωση αυτή δημόσια. 

4. Μετά την αποσφράγιση των προσφορών το αρμόδιο 
όργανο προβαίνει στην καταχώρηση των ονομάτων αυτών 
που υποβάλλουν προσφορές, καθώς και των δικαιολογη- 
τικών που υπέβαλαν, σε πρακτικό το οποίο υπογράφει. 

5. Μετά την παραπάνω διαδικασία ο σχετικός φάκελος 
του διαγωνισμού μαζί με τους σφραγισμένους φακέλους 
που περιέχουν οικονομικά στοιχεία των προσφορών, πα- 
ραδίδεται στην Υπηρεσία Προμηθειών. Μετά την ολοκλή¬ 
ρωση της αξιολόγησης των τεχνικών προσφορών ακο¬ 
λουθεί η διαδικασία αποσφράγισης των οικονομικών προ¬ 
σφορών, για όσες προσφορές κρίθηκαν αποδεκτές από 
το αρμόδιο όργανο. Για τις προσφορές που δεν έγιναν 
αποδεκτές δεν αποσφραγίζονται οι οικονομικές προσφο¬ 
ρές και επιστρέφονται στους ενδιαφερομένους, εφόσον 
το ζητήσουν. 

6. Προσφορές και δικαιολογητικά που δεν αναζητήθη¬ 
καν εντός δύο μηνών από την ανακοίνωση της απόρρι¬ 
ψης, καταστρέφονται χωρίς ευθύνη της εταιρίας. 

7. Όσοι δικαιούνται να παρευρίσκονται στη διαδικασία 
αποσφράγισης των οικονομικών προσφορών, λαμβάνουν 
γνώση και των τιμών που προσφέρθηκαν. 

ΑΡΘΡΟ 21 

ΑΞΙΟΛΟΓΗΣΗ ΠΡΟΣΦΟΡΩΝ - ΚΡΙΤΗΡΙΑ 

1. Το κριτήριο για την αξιολόγηση κάθε προσφοράς και 
την τελική επιλογή του προμηθευτή (χαμηλότερη μόνο τι¬ 
μή, ή πλέον συμφέρουσα προσφορά) καθορίζεται κατάτη 
διαδικασία ένταξης των ειδών στο Ετήσιο Πρόγραμμα 
Προμηθειών της εταιρίας. 

2. Όταν για την επιλογή του προμηθευτή κριτήριο αξιο¬ 
λόγησης είναι η χαμηλότερη τιμή, λαμβάνονται υπόψη κυ¬ 
ρίως τα παρακάτω στοιχεία: 

(1) Η συμφωνία της προσφοράς προς τους όρους και 
τις τεχνικές προδιαγραφές της διακήρυξης ή πρόσκλη¬ 
σης. 

(2) Εάν αναπτύχθηκε επαρκής ανταγωνισμός. 

(3) Η προσφερόμενη τιμή σε σχέση με τιμές που προ- 
σφέρθηκαν σε άλλους διαγωνισμούς και την τρέχουσα 
στην αγορά τιμή, για όμοιο ή παρεμφερές αγαθό. 

3. Όταν για την επιλογή του προμηθευτή κριτήριο αξιο¬ 
λόγησης είναι η πλέον συμφέρουσα προσφορά, λαμβά- 
νονται υπόψη κυρίως τα παρακάτω στοιχεία : 

Η τιμή προσφοράς, οι όροι πληρωμής, το κόστος εγκα¬ 
τάστασης λειτουργίας και συντήρησης όταν ζητούνται 
και όπως αυτά καθορίζονται στη διακήρυξη και τα παρα¬ 
κάτω 

Α. ΟΜΑΔΑ ΤΕΧΝΙΚΩΝ ΠΡΟΔΙΑΓΡΑΦΩΝ - ΠΟΙΟΤΗΤΑΣ 
ΚΑΙ ΑΠΟΔΟΣΗΣ 

α. Η συμφωνία των προσφερομένων αγαθών με συγκε¬ 
κριμένα ουσιώδη τεχνικά χαρακτηριστικά των προδια¬ 
γραφών που καθορίζονται στη διακήρυξη. 

β. Η εμπειρία (γθϊθγθποθξ) του προμηθευτή για το συ¬ 
γκεκριμένο προϊόν που προσφέρεται στον διαγωνισμό. 

γ. Η τυχόν ομοιογένεια του αγαθού προς άλλο που ήδη 
χρησιμοποιείται από την εταιρία. 

Β. ΟΜΑΔΑ ΤΕΧΝΙΚΗΣ ΥΠΟΣΤΗΡΙΞΗΣ ΚΑΙ ΚΑΛΥΨΗΣ 
α. Η παρεχόμενη εγγύηση καλής λειτουργίας ή διατή¬ 
ρησης. 

β. Η ποιότητα της εξυπηρέτησης δΕΠνίΟΕ μετά την πώ¬ 
ληση και της τεχνικής βοήθειας εκ μέρους του προμη¬ 
θευτή καθώς και η εξασφάλιση ύπαρξης ανταλλακτικών. 

γ. Η τυχόν απαιτούμενη ιδιαίτερη ικανότητα, πείρα, ει¬ 
δίκευση και ο διατιθέμενος εξοπλισμός εκ μέρους του 
προμηθευτή, για την τεχνική υποστήριξη των ειδών. 

δ. Ο χρόνος παράδοσης των αγαθών, εφόσον κρίνεται 
από την υπηρεσία ότι επηρεάζει στην προμήθεια. 

ε. Κάθε άλλο στοιχείο ανάλογα με το υπό προμήθεια 
αγαθό. 

Για την επιλογή της πλέον συμφέρουσας προσφοράς 
αξιολογούνται μόνον οι προσφορές που έχουν κριθεί ως 
τεχνικά αποδεκτές. 

Γιατις παραπάνω δύο ομάδες ορίζεται συντελεστής βα¬ 
ρύτητας που μπορεί να ανέρχεται μέχρι ποσοστό επί τοις 
εκατό 80 και 30 για κάθε ομάδα αντίστοιχα. Το άθροισμα 
των ποσοστών ανέρχεται σε 100. 

Γ ια κάθε στοιχείο των ομάδων καθορίζεται από την δια¬ 
κήρυξη ο επί μέρους συντελεστής βαρύτητας, ώστε το 
άθροισμά τους για κάθε ομάδα να ισούται με τον καθορι- 
σθέντα συντελεστή βαρύτητας της ομάδας. 

Όλα τα επί μέρους στοιχεία των ομάδων βαθμολογού¬ 
νται αυτόνομα με βάση τους 100 βαθμούς. 


Η βαθμολογία των επί μέρους στοιχείων των προσφο¬ 
ρών είναι 100 για τις περιπτώσεις που καλύπτονται ακρι¬ 
βώς οι τεχνικές προδιαγραφές. Η βαθμολογία αυτή αυ¬ 
ξάνεται μέχρι 120 βαθμούς γιατις περιπτώσεις που υπερ¬ 
καλύπτονται οιτεχνικές προδιαγραφές. Επίσης μειώνεται 
μέχρι 80 βαθμούς για τις περιπτώσεις που δεν καλύπτο¬ 
νται πλήρως οιτεχνικές προδιαγραφές, υπό την προϋπό¬ 
θεση ότι οι αποκλίσεις των προδιαγραφών έχουν κριθεί 
ως επουσιώδεις και η προσφορά ως τεχνικά αποδεκτή. 

Η σταθμισμένη βαθμολογία του κάθε στοιχείου των 
ομάδων είναι το γινόμενο του επί μέρους συντελεστή βα¬ 
ρύτητας του στοιχείου επί τη βαθμολογία του και η συνο¬ 
λική βαθμολογία της κάθε προσφοράς είναι το άθροισμα 
των σταθμισμένων βαθμολογιών όλων των στοιχείων και 
των δύο ομάδων. 

Η τελική βαθμολογία με βάση τα παραπάνω κυμαίνεται 
από 80 έως 120 βαθμούς. 

Για τη διαμόρφωση της συγκριτικής τιμής λαμβάνονται 
υπόψη η τιμή της προσφοράς, οι όροι πληρωμής και, όταν 
από τη διακήρυξη προβλέπεται, το κόστος εγκατάστα¬ 
σης, λειτουργίας και συντήρησης. 

Πλέον συμφέρουσα προσφορά είναι εκείνη που παρου¬ 
σιάζει το μικρότερο λόγο της τιμής της προσφοράς προς 
τη βαθμολογία της. 

4. Προσφορά που είναι αόριστη και ανεπίδεκτη εκτίμη¬ 
σης, ή είναι υπό αίρεση, απορρίπτεται ως απαράδεκτη, 
μετά από προηγούμενη γνωμοδότηση του αρμόδιου για 
την αξιολόγηση οργάνου. 

5. Προσφορές που παρουσιάζουν ουσιώδεις αποκλί¬ 
σεις από τους όρους και τις τεχνικές προδιαγραφές 
απορρίπτονται ως απαράδεκτες. Αντίθετα δεν απορρί¬ 
πτονται προσφορές, εάν οι παρουσιαζόμενες αποκλίσεις 
κρίνονται ως επουσιώδεις. 

6. Αποκλίσεις από όρους της διακήρυξης, ή από σημεία 
των τεχνικών προδιαγραφών που έχουν χαρακτηρισθεί 
στη διακήρυξη ως απαράβατοι όροι, είναι οπωσδήποτε 
ουσιώδεις και επιφέρουν απόρριψη των προσφορών. 

ΑΡΘΡΟ 22 

ΚΡΙΣΕΙΣ ΑΠΟΤΕΛΕΣΜΑΤΩΝ ΔΙΑΓΩΝΙΣΜΟΥ 

1. Το αρμόδιο για την αξιολόγηση των αποτελεσμάτων 
του διαγωνισμού όργανο, με αιτιολογημένη γνωμοδότη¬ 
σή του προς το αρμόδιο αποφασιστικό όργανο της Διοί¬ 
κησης, μπορεί να προτείνει: 

α. Κατακύρωση της προμήθειας για ολόκληρη, μεγαλύ¬ 
τερη ή μικρότερη ποσότητα κατά ποσοστό τοις εκατό, 
που θα καθορίζεται στη διακήρυξη. Το ποσοστό αυτό δεν 
μπορεί να υπερβαίνει το 30% στη περίπτωση μεγαλύτε¬ 
ρης ποσότητας, ή το 50% σε περίπτωση μικρότερης πο¬ 
σότητας. Σε περίπτωση κατακύρωσης ποσότητας μικρό¬ 
τερης από την καθοριζόμενη στη διακήρυξη, απαιτείται 
προηγούμενη αποδοχή του προμηθευτή. 

β. Την κατανομή της προς προμήθεια ποσότητας, εφόσον 
πρόκειται για διαιρετό αγαθό, μεταξύ περισσοτέρων μειο¬ 
δοτών με ισότιμες ή ισοδύναμες προσφορές, ή τη διενέρ¬ 
γεια κλήρωσης μεταξύ των μειοδοτών. Εφόσον το αγαθό 
δεν είναι διαιρετό ο προμηθευτής επιλέγεται με κλήρωση. 

γ. Ματαίωση των αποτελεσμάτων του διαγωνισμού και 
προσφυγή στη διαδικασία διαπραγμάτευσης, εφόσον συ¬ 
ντρέχουν οι προϋποθέσεις που προβλέπει ο νόμος. 

δ. Ματαίωση της προμήθειας. 

2. Επί της γνωμοδότησης μπορεί, μετά από εντολή της 
διοίκησης, να εκφράζει έγγραφη άποψη και η αρμόδια 
υπηρεσία για την οποία προορίζεται το αγαθό ή η υπηρε¬ 
σία. 

ΑΡΘΡΟ 23 

ΔΙΑΔΙΚΑΣΙΑ ΜΕ ΔΙΑΠΡΑΓΜΑΤΕΥΣΗ 

1. Προμήθειες με διαπραγμάτευση (εξαιρετική ή απευ¬ 
θείας ανάθεση) με ή χωρίς προηγούμενη δημοσίευση δια¬ 
κήρυξης, επιτρέπεται να γίνουν εάν συντρέχουν οι λόγοι 
που προβλέπονται από τις ισχύουσες κάθε φορά διατά¬ 
ξεις. 

2. Στην περίπτωση που αποφασισθεί η διαδικασία αυτή 
το αρμόδιο ανάλογα με το προϋπολογιζόμενο ποσό όρ¬ 
γανο Διοίκησης, ορίζει πενταμελή επιτροπή, από υπηρε¬ 
σιακούς παράγοντες, που συγκροτείται ως συλλογικό όρ¬ 
γανο, η οποία καλεί τους ενδιαφερομένους, ή όσους εί¬ 
χαν συμμετάσχει στο διαγωνισμό και οι προσφορές τους 
δεν απορρίφθηκαν ως απαράδεκτες, να υποβάλουν νέες 
γραπτές προσφορές σε σφραγισμένους φακέλους εντός 
ορισμένης προθεσμίας. Μετά το άνοιγμα των προσφο¬ 
ρών και την αξιολόγηση τους από την Επιτροπή καλού¬ 
νται οι συμμετέχοντες, για περαιτέρω διαπραγμάτευση. 

3. Μετά το πέρας διαπραγματεύσεων η Επιτροπή, σε 
πρακτικό που συντάσσει, προτείνει στο αρμόδιο ανάλογα 
με το προϋπολογιζόμενο ποσό όργανο Διοίκησης, την κα- 
τακύρωση ή όχι της προμήθειας σε ορισμένο προμηθευ¬ 
τή. 

4. Το αρμόδιο ανάλογα με το προϋπολογιζόμενο ποσό 
όργανο Διοίκησης αποφασίζει τελικά. 

ΑΡΘΡΟ 24 

ΑΝΑΚΟΙΝΩΣΗ ΚΑΤΑΚΥΡΩΣΗΣ 

1. Στον προμηθευτή που έγινε η κατακύρωση διαγωνι¬ 
σμού, ή ανάθεση, αποστέλλεται σχετική ανακοίνωση (με 
επιστολή ή ΡΑΧ) που περιλαμβάνει τα παρακάτω στοι¬ 
χεία: 

-Το είδος 

- Την ποσότητα 

-Την τιμή 

- Τυχόν τροποποιήσεις που έγιναν εκατέρωθεν αποδε¬ 
κτές 

- Την προθεσμία υπογραφής της σύμβασης 

2. Με την ανακοίνωση η σύμβαση θεωρείται ως συνα- 
φθείσα το δε έγγραφο της σύμβασης που ακολουθεί έχει 
αποδεικτικό μόνο χαρακτήρα. 

3. Ο προμηθευτής στον οποίο κατακυρώθηκε ή ανατέ¬ 
θηκε η προμήθεια υποχρεούται να προσέλθει εντός δέκα 
(10) ημερών από την ημερομηνία κοινοποίησης της ανα¬ 
κοίνωσης για την υπογραφή της σύμβασης, προσκομίζο¬ 
ντας και την προβλεπόμενη εγγυητική επιστολή καλής 
εκτέλεσης. 

4. Ο χρόνος παράδοσης της προμήθειας υπολογίζεται 
από την ημερομηνία υπογραφής της σύμβασης. 

5. Εάν ο προμηθευτής στον οποίο έγινε η κατακύρωση 
δεν προσέλθει να υπογράψει τη σύμβαση κηρύσσεται έκ¬ 
πτωτος, σύμφωνα με τα οριζόμενα στο άρθρο 37 του πα¬ 
ρόντος. 


ΑΡΘΡΟ 25 

ΔΙΟΙΚΗΤΙΚΕΣ ΠΡΟΣΦΥΓΕΣ 

1. Κατά της διακήρυξηςτου διαγωνισμού, της συμμετο¬ 
χής προμηθευτή, της νομιμότητας της διενέργειας έως 
και την κατακυρωτική απόφαση επιτρέπεται ένσταση. 

2. Η ένσταση κατατίθεται εγγράφως, εντός των παρα¬ 
κάτω προθεσμιών, στη Κεντρική Γραμματεία και απευθύ¬ 
νεται προς την Επιτροπή διενέργειας του διαγωνισμού. 

α. Κατά της διακήρυξηςτου διαγωνισμού. 

(ί) Στον ανοικτό διαγωνισμό μέσα στο μισό του χρονικού 
διαστήματος από τη δημοσίευση της διακήρυξης μέχρι 
την ημερομηνία λήξης της προθεσμίας υποβολής των 
προσφορών. 

Για τον υπολογισμό της προθεσμίας αυτής συνυπολο¬ 
γίζονται οι ημερομηνίες δημοσίευσης και 

υποβολής των προσφορών. 

(ϋ) Στον κλειστό διαγωνισμό, μόνον από εκείνους που 
επιλέχθηκαν να υποβάλλουν προσφορά, μέσα στο μισό 
του χρονικού διαστήματος από τη δημοσίευση της διακή¬ 
ρυξης μέχρι την ημερομηνία λήξης της προθεσμίας υπο¬ 
βολής των προσφορών. 

Γ ια τον υπολογισμό της προθεσμίας αυτής συνυπολο¬ 
γίζονται οι ημερομηνίες αποστολής της διακήρυξης και 
διενέργειας του διαγωνισμού. 

Η ένσταση εξετάζεται από το Συμβούλιο Διεύθυνσης και 
η σχετική απόφαση εκδίδεταιτουλάχιστον πέντε εργάσιμες 
ημέρες πριν από την ημέρα διενέργειας του διαγωνισμού. 

β. Κατά της συμμετοχής προμηθευτή στο διαγωνισμό ή 
της νομιμότητας ως προς τη διαδικασία παραλαβής και 
αποσφράγισης των προσφορών κατά τη διάρκεια του 
διαγωνισμού και μέχρι την επόμενη εργάσιμη ημέρα. 

Στον κλειστό διαγωνισμό δικαίωμα ένστασης στη περί¬ 
πτωση αυτή έχουν μόνο όσοι επιλέχθηκαν να υποβάλουν 
προσφορά. 

Η ένσταση κατά της συμμετοχής προμηθευτή κοινοποι¬ 
είται υποχρεωτικά σε αυτόν κατά του οποίου στρέφεται, 
αλλιώς απορρίπτεται ως απαράδεκτη. 

Οι ενστάσεις και η προθεσμία υποβολής τους δεν ανα¬ 
στέλλουν τη διαδικασία του διαγωνισμού. 

γ. Κατά της νομιμότητας της διενέργειας του διαγωνι¬ 
σμού, ανοικτού ή κλειστού, έως και την κατακυρωτική 
απόφαση, μέσα σε χρονικό διάστημα τριών εργασίμων 
ημερών από την καταχώρηση και ανακοίνωση των αποτε¬ 
λεσμάτων. Στον κλειστό διαγωνισμό στη περίπτωση αυτή 
δικαίωμα ένστασης έχουν μόνον όσοι επιλέχθηκαν να 
υποβάλλουν προσφορά. 

Η ένσταση εξετάζεται από το Συμβούλιο Διεύθυνσης 
και η σχετική απόφαση εκδίδεται πριν από την επόμενη 
αποφασιστική φάση της διαδικασίας. 

3. Ένσταση που υποβάλλεται για οποιουσδήποτε άλ¬ 
λους λόγους δεν γίνεται δεκτή. 

4. Οι ενιστάμενοι λαμβάνουν γνώση των σχετικών απο¬ 
φάσεων με φροντίδα τους. 

5. Ο προμηθευτής μπορεί, κατά των αποφάσεων που 
επιβάλλουν οιασδήποτε μορφής κυρώσεις σε βάρος του 
κατ' άρθρο 36 του παρόντος, να υποβάλει προσφυγή μέ¬ 
σα σε ανατρεπτική προθεσμία τριάντα (30) ημερών, από 
την ημερομηνία της καταχώρησης της σχετικής απόφα¬ 
σης στο βιβλίο που τηρείται για τον σκοπό αυτό από τις 
αρμόδιες υπηρεσίες του ΗΣΑΠ. 

Επί της προσφυγής αποφασίζει το Συμβούλιο Διεύθυν¬ 
σης ύστερα από γνωμοδότηση της επιτροπής κρίσεως 
προσφορών ή άλλου αρμοδίου συλλογικού οργάνου, 
εκτός επί προσφυγών κατά αποφάσεων αποκλεισμού 
προμηθευτή κατάτ’ άρθρα37 και40τουπαρόντος,γιατις 
οποίες αποφασίζει ο υπουργός Ανάπτυξης ύστερα από 
γνωμοδότηση της Επιτροπής Πολιτικής και Προγραμμα¬ 
τισμού Προμηθειών. 

ΑΡΘΡΟ 26 
ΣΥΜΒΑΣΕΙΣ 

1. Μετά την κατακύρωση ή ανάθεση καταρτίζεται από 
την υπηρεσία η σύμβαση και υπογράφεται και από τα δύο 
συμβαλλόμενα μέρη. 

2. Η σύμβαση περιλαμβάνει άλατα στοιχεία της προμή¬ 
θειας και τουλάχιστον τα εξής : 

- τόπο και χρόνο υπογραφής της σύμβασης 

- τα συμβαλλόμενα μέρη 

- τα προς προμήθεια αγαθά και την ποσότητα αυτών 

- την τιμή 

- τον τόπο - χρόνο και τρόπο παράδοσης των αγαθών 

- τις τεχνικές προδιαγραφές των αγαθών 

- τις προβλεπόμενες εγγυήσεις 

- τις προβλεπόμενες ρήτρες 

- το τρόπο και χρόνο πληρωμής 

- τον τρόπο τυχόν αναπροσαρμογής του συμβατικού τι¬ 
μήματος 

- τον τρόπο επίλυσης τυχόν διαφορών 

3. Το κείμενο της σύμβασης κατισχύει κάθε άλλου κει¬ 
μένου σχετικού με την προμήθεια. 

4. Η σύμβαση τροποποιείται εάν αυτό προβλέπεται από 
συμβατικό όρο, ή όταν συμφωνήσουν προς τούτο τα συμ¬ 
βαλλόμενα μέρη, κατόπιν γνωμοδότησης της Επιτροπής 
Κρίσεως του Διαγωνισμού. 

5. Η σύμβαση θεωρείται ότι εκτελέστηκε όταν : 

α. παραδόθηκε η ποσότητα, ή η ποσότητα που παραδό¬ 
θηκε, σε περίπτωση διαιρετού αγαθού, υπολείπεται της 
συμβατικής κατά μέρος που κρίνεται από την Επιτροπή 
Παραλαβής ασήμαντη. 

β. παραλήφθηκε οριστικά ποιοτικά και ποσοτικά η πο¬ 
σότητα που παραδόθηκε 

γ. έγινε αποπληρωμή του συμβατικού τιμήματος, αφού 
προηγουμένως επιβλήθηκαν κυρώσεις ή εκπτώσεις, σε 
περιπτώσεις που συνέτρεξαν οι αντίστοιχοι λόγοι. 

δ. εκπληρώθηκαν οι τυχόν λοιπές συμβατικές υποχρε¬ 
ώσεις και από τα δύο συμβαλλόμενα μέρη και αποδε¬ 
σμεύτηκαν οι εγγυήσεις κατά τα προβλεπόμενα από τη 
σύμβαση. 

ΑΡΘΡΟ 27 
ΕΓΓΥΗΣΕΙΣ 

1. Οι εγγυήσεις εκδίδονται από πιστωτικά ιδρύματα ή 
άλλα νομικά πρόσωπα που λειτουργούν νόμιμα στις χώ¬ 
ρες της Ευρωπαϊκής Ένωσης και έχουν σύμφωνα με τα 
ισχύοντα το δικαίωμα αυτό. 

Τα αντίστοιχα έγγραφα, αν δεν είναι διατυπωμένα στην 
ελληνική γλώσσα, συνοδεύονται από επίσημη μετάφρα¬ 
ση. 

2. Με την εγγυητική επιστολή, που αποτελεί αυτοτελή 
σύμβαση, το πιστωτικό ίδρυμα αναλαμβάνει την υποχρέ¬ 


ωση να καταβάλει ορισμένο ποσό με μόνη τη δήλωση 
εκείνου προς τον οποίο απευθύνεται, χωρίς να δικαιούται 
να ερευνά, αν πράγματι υπάρχει, ή αν είναι νόμιμη, η απαί¬ 
τηση (κυρία οφειλή). 

Σχετικά υποδείγματα εγγυητικών επιστολών χορηγού¬ 
νται από την Υπηρεσία μαζί με τη διακήρυξη και παρατί¬ 
θενται στο τέλος του παρόντος κανονισμού . 

3. ΕΓΓΥΗΣΗ ΣΥΜΜΕΤΟΧΗΣ ΣΤΟ ΔΙΑΓΩΝΙΣΜΟ 

α. Η εγγύηση εκδίδεται υπέρτου συμμετέχοντος για πο¬ 
σό που αντιστοιχεί σε ποσοστό τουλάχιστο πέντε στα εκα¬ 
τό (5%) επί της συνολικής προϋπολογισθείσας δαπάνης 
της υπηρεσίας με Φ.Π.Α., εκτός αν ορίζεται διαφορετικά 
στη διακήρυξη ή στην πρόσκληση. 

β. Προσφορά της οποίας η εγγύηση δεν καλύπτει την 
προβλεπόμενη κατά τα ανωτέρω αξία, μπορεί να γίνει δε¬ 
κτή μόνον εφόσον υπολείπεται μέχρι ποσοστό 5%. 

γ. Η εγγύηση συμμετοχής που αφορά τον προμηθευτή 
στον οποίο κατακυρώθηκε ή ανατέθηκε η προμήθεια, επι- 
στρέφεται μετά την κατάθεση της προβλεπόμενης εγ¬ 
γυητικής επιστολής καλής εκτέλεσης. 

4. ΕΓΓΥΗΣΗ ΚΑΛΗΣ ΕΚΤΕΛΕΣΗΣ 

α. Ο προμηθευτής στον οποίο γίνεται η κατακύρωση 
του διαγωνισμού ή η ανάθεση, υποχρεούται να καταθέσει 
εγγύηση καλής εκτέλεσης των όρων της σύμβασης, το 
ύψος της οποίας ανέρχεται σε ποσοστό 10% της συνολι¬ 
κής συμβατικής αξίας, χωρίς τον Φ.Π.Α, εκτός εάν ορίζε¬ 
ται διαφορετικά στη διακήρυξη ή στην πρόσκληση. Η εγ¬ 
γύηση αυτή κατατίθεται προ ή κατά την υπογραφή της 
σύμβασης. 

β. Η εγγύηση καλής εκτέλεσης επιστρέφεται μετά την 
οριστική ποσοτική και ποιοτική παραλαβή της προμήθει¬ 
ας και την εκκαθάριση των τυχόν απαιτήσεων από τους 
συμβαλλόμενους. 

γ. Σε περίπτωση που το προς προμήθεια αγαθό είναι δι¬ 
αιρετό και η παράδοση τμηματική, η ανωτέρω εγγύηση 
αποδεσμεύεται σταδιακά και αντίστοιχα με τη ποσότητα 
που παραδόθηκε. 

Για την σταδιακή αποδέσμευση απαιτείται προηγούμε¬ 
νη απόφαση του Διευθύνοντα Συμβούλου, εφόσον προ- 
βλέπεται στη διακήρυξη. 

5. ΕΓΓΥΗΣΗ ΠΡΟΚΑΤΑΒΟΛΗΣ 

α. Με την υπογραφή της σύμβασης, εφόσον προβλέπε- 
ται από αυτή, χορηγείται στον προμηθευτή προκαταβολή 
σε ποσοστό μέχρι 50% της συνολικής αξίας, χωρίς Φ.Π.Α. 
Η προκαταβολή αυτή είναι έντοκη από την καταβολή της, 
επιβαρυνόμενη με το ύψος του επιτοκίου που καθορίζεται 
εκάστοτε με απόφαση του Υπουργού των Οικονομικών 
βάσει των διατάξεων για τις προμήθειεςτου Δημοσίου και 
χορηγείται με κατάθεση ισόποσης εγγύησης. Το ποσό 
της προκαταβολής που χορηγείται και ο τόκος που αντι¬ 
στοιχεί σ’ αυτήν μέχρι την οριστική ποσοτική και ποιοτική 
παραλαβή του αγαθού συμψηφίζεται κατά την εξόφληση 
της συμβατικής αξίας ή της αξίας κάθε τμηματικής παρά¬ 
δοσης. 

β. Η ανωτέρω εγγύηση επιστρέφεται μετά την οριστική 
ποσοτική και ποιοτική παραλαβή της προμήθειας και την 
εκκαθάριση των τυχόν εκατέρωθεν απαιτήσεων των συμ- 
βαλλομένων. 

Σε περίπτωση που το προς προμήθεια αγαθό είναι διαι- 

ρετό και η παράδοση τμηματική, η ανωτέρω εγγύηση 
αποδεσμεύεται σταδιακά και αντίστοιχα με τη ποσότητα 
που παραδόθηκε. Για την σταδιακή αποδέσμευση απαι¬ 
τείται προηγούμενη απόφαση του Διευθύνοντος Συμβού¬ 
λου. 

6. Εγγύηση συμμετοχής και καλής εκτέλεσης δεν απαι¬ 
τείται στον πρόχειρο διαγωνισμό. 

7. Εγγύηση συμμετοχής μπορεί να απαιτηθεί και στις 
προμήθειες με τις διαδικασίες της διαπραγμάτευσης 
(εξαιρετική ή απευθείας ανάθεση). 

8. Στην περίπτωση ένωσης προμηθευτών οι εγγυήσεις 
περιλαμβάνουν και τον όρο ότι η εγγύηση καλύπτει τις 
υποχρεώσεις όλων των μελών της ένωσης. 

9. Εφόσον από τη διακήρυξη προβλέπεται εγγύηση κα¬ 
λής λειτουργίας ή διατήρησης, ο προμηθευτής υποχρε- 
ούται να καταθέσει εγγύηση πριν από την έναρξη του χρό¬ 
νου καλής λειτουργίας ή διατήρησης. Η αξία, ο χρόνος 
ισχύος και κάθε ειδικότερος όρος της εγγύησης αυτής 
καθορίζονται στη διακήρυξη. 

10. Γίνονται δεκτά ως εγγύηση συμμετοχής στους δια¬ 
γωνισμούς και έντοκα γραμμάτια του Δημοσίου στην ονο¬ 
μαστική τους αξία. Σε περίπτωση κατάπτωσης της εγγύη¬ 
σης συμμετοχής γίνεται εκποίηση των εντόκων γραμμα- 
τίωντου Δημοσίου στην αξία που αντιπροσωπεύουν κατά 
το χρόνο εκποίησής τους. 

Επιστροφή των εντόκων γραμματίων γίνεται με την πα¬ 
ραλαβή τους από τον δικαιούχο ή εξουσιοδοτημένο πρό¬ 
σωπο από αυτόν με την υπογραφή σχετικού πρακτικού 
παραλαβής. 

ΚΕΦΑΛΑΙΟ Γ: ΕΚΤΕΛΕΣΗ ΠΡΟΜΗΘΕΙΩΝ 
ΑΡΘΡΟ 28 

ΧΡΟΝΟΣ ΦΟΡΤΩΣΗΣ Ή ΠΑΡΑΔΟΣΗΣ ΑΓΑΘΩΝ. 

1. Ο προμηθευτής υποχρεούται να παραδίδει τα αγαθά 
μέσα στα χρονικά όρια κατά τον τρόπο και στον τόπο που 
ορίζει ή σύμβαση. 

2. Ο συμβατικός χρόνος φόρτωσης - παράδοσης μπο¬ 
ρεί να παραταθεί, με απόφαση του αρμοδίου ανάλογα με 
το προϋπολογιζόμενο ποσό οργάνου Διοίκησης, μέχρι το 
1/4 αυτού, ύστερα από σχετικό αίτημα του προμηθευτή 
που υποβάλλεται υποχρεωτικά πριν από τη λήξη του συμ¬ 
βατικού χρόνου. Σε περίπτωση που ο συμβατικός χρόνος 
φόρτωσης - παράδοσης είναι μικρότερος ή ίσος με από 
τριάντα (30) ημερολογιακές ημέρες, μπορεί, με απόφαση 
του αρμοδίου ανάλογα με το προϋπολογιζόμενο ποσό 
οργάνου Διοίκησης, ναπαραταθεί μέχριτο 1/2 αυτού. Με¬ 
τά τη λήξη του συμβατικού χρόνου φόρτωσης - παράδο¬ 
σης, τα αγαθά δεν παραλαμβάνονται από την επιτροπή 
παραλαβής, μέχρι την έκδοση της απόφασης σχετικά με 
την αιτηθείσα παράταση. Ο προμηθευτής κηρύσσεται έκ¬ 
πτωτος σε περίπτωση που λήξει ο συμβατικός χρόνος 
φόρτωσης - παράδοσης και δεν υποβλήθηκε έγκαιρα αί¬ 
τημα παράτασής του ή έληξε ο παραταθείς κατά τα ανω¬ 
τέρω χρόνος, χωρίς να παραδώσει τα αγαθά. 

3. Ο προμηθευτής υποχρεούται να ειδοποιεί εγγράφως 
την Υπηρεσία που εκτελεί την προμήθεια, την αποθήκη 
υποδοχής των αγαθών και την επιτροπή παραλαβής για 
την ημερομηνία που προτίθεται να παραδώσει τα αγαθά, 
τουλάχιστον πέντε (5) εργάσιμες ημέρες ενωρίτερα. 

4. Μετά από κάθε προσκόμιση αγαθού στην αποθήκη 


υποδοχής αγαθών, ο προμηθευτής υποχρεούται να υπο¬ 
βάλει στην Υπηρεσία αποδεικτικό, θεωρημένο από τον 
υπεύθυνο την αποθήκης, στο οποίο αναφέρονται η ημε¬ 
ρομηνία προσκόμισης, το αγαθό, η ποσότητα και ο αριθ¬ 
μός της σύμβασης σε εκτέλεση της οποίας προσκομίστη¬ 
κε. 

5. Ο συμβατικός χρόνος φόρτωσης - παράδοσης μπο¬ 
ρεί με απόφαση του Διευθύνοντος Συμβούλου, ύστερα 
από γνωμοδότηση του αρμόδιου οργάνου, να μετατίθε¬ 
ται. Μετάθεση γίνεται σε περίπτωση σοβαροτάτων λόγων 
που συνιστούν αντικειμενική αδυναμία εμπρόθεσμης πα¬ 
ράδοσης των συ μβατικών ειδών ή σε περιπτώσεις που συ¬ 
ντρέχουν λόγοι ανωτέρας βίας. Στις περιπτώσεις μετάθε¬ 
σης του συμβατικού χρόνου φόρτωσης - παράδοσης, δεν 
επιβάλλονται κυρώσεις. 

ΑΡΘΡΟ 29 
ΠΑΡΑΛΑΒΗ ΑΓΑΘΩΝ 

1. Η παραλαβή των αγαθών γίνεται από τριμελείς επι¬ 
τροπές (πρωτοβάθμια και δευτεροβάθμια). Μέλη των επι¬ 
τροπών ορίζονται υπάλληλοιτης Α.Ε. ΗΣΑΠ που έχουν τις 
σχετικές γνώσεις, με απόφαση του Διευθύνοντος Συμ¬ 
βούλου. Οι επιτροπές μπορούν να διευρυνθούν με δύο 
ακόμη μέλη, υπαλλήλουςτης Α.Ε. ΗΣΑΠ, μεαπόφασητου 
Διευθύνοντος Συμβούλου, σε περίπτωση σημαντικής 
προμήθειας. 

2. Κατά τη διαδικασία παραλαβής των αγαθών καλείται 
να παραστεί, εφόσον το επιθυμεί, ο προμηθευτής και διε- 
νεργείται ποσοτικός και ποιοτικός έλεγχος. Ο ποιοτικός 
έλεγχος, εφόσον δεν ορίζεται διαφορετικά στη σύμβαση, 
ενεργείται: 

α. Με μακροσκοπική εξέταση 

β. Με χημική ή μηχανική εξέταση 

γ. Με πρακτική δοκιμασία 

δ. Με όλους, ή με όσους από τους παραπάνω τρόπους 
απαιτείται, ανάλογα με το προς προμήθεια αγαθό ή και με 
οποιοδήποτε άλλο ενδεικνυόμενο τρόπο, κατά την κρίση 
της επιτροπής παραλαβής. 

3. Σε περίπτωση που η σύμβαση προβλέπει μόνο μα¬ 
κροσκοπική εξέταση, συντάσσεται από την επιτροπή πα¬ 
ραλαβής οριστικό πρωτόκολλο (παραλαβής ή απόρρι¬ 
ψης) μετά τη διενέργεια του μακροσκοπικού ελέγχου. 

Όταν η σύμβαση προβλέπει, εκτός από την μακροσκο¬ 
πική εξέταση και άλλους ελέγχους, συντάσσεται από την 
επιτροπή παραλαβής, εκτός από το πρωτόκολλο μακρο¬ 
σκοπικού ελέγχου και δειγματοληψίας και οριστικό πρω¬ 
τόκολλο (παραλαβής ή απόρριψης) μετά τα αποτελέσμα¬ 
τα των ελέγχων τούτων. Εάν λόγω της φύσης του είδους, 
όλοι οι προβλεπόμενοι από τη σύμβαση έλεγχοι γίνονται 
από την επιτροπή παραλαβής και δεν μεσολαβούν εργα¬ 
στηριακοί και λοιποί έλεγχοι για τη σύνταξη του οριστικού 
πρωτοκόλλου, τούτο συντάσσεται από την επιτροπή χω¬ 
ρίς να προηγηθεί σύνταξη πρωτοκόλλου μακροσκοπικού 
ελέγχου και δειγματοληψίας. 

4. Σε περίπτωση που η επιτροπή παραλαβής απορρίψει 
το αγαθό, αναφέρει στο σχετικό πρωτόκολλο τις παρεκ¬ 
κλίσεις καιτους λόγους της απόρριψης και γνωματεύει αν 
το αγαθό μπορεί να χρησιμοποιηθεί χωρίς να επηρεάζε¬ 
ται λόγω των παρεκκλίσεων η καταλληλότητά του. Στην 
περίπτωση αυτή μετά από απόφαση του αρμοδίου οργά- 

νου Διοίκησης ανάλογα με το προϋπολογιζόμενο ποσό, 
εγκρίνεται η παραλαβή του αγαθού που απορρίφθηκε 
από την επιτροπή παραλαβής, με ή χωρίς έκπτωση επί της 
συμβατικής τιμής. 

Εάν το αγαθό απορρίπτεται από την επιτροπή παραλα¬ 
βής λόγω παρεκκλίσεων που διαπιστώθηκαν μόνο με τον 
μακροσκοπικό έλεγχο, η επιτροπή δεν προβαίνει στη λή¬ 
ψη και αποστολή δειγμάτων και αντιδειγμάτων για άλ¬ 
λους περαιτέρω ελέγχους. 

Τα παραπάνω δείγματα λαμβάνονται και αποστέλλο- 
νται προς έλεγχο μόνο με απόφαση του Διευθύνοντος 
Συμβούλου. Στην περίπτωση αυτή το οριστικό πρωτόκολ¬ 
λο (παραλαβής ή απόρριψης) συντάσσεται μετά την λήψη 
των αποτελεσμάτων του ελέγχου των δειγμάτων. Στηνπε- 
ρίπτωση αυτή, με απόφαση του Διευθύνοντος Συμβού¬ 
λου δύναται να εγκριθεί η παραλαβή του αγαθού με ή χω¬ 
ρίς έκπτωση. 

5. Σε δευτεροβάθμια επιτροπή παραλαβής παραπέμπο- 
νται για επανεξέταση περιπτώσεις αγαθών που απορρί- 
φθηκαν ή κρίθηκαν παραληπτέα με αποκλίσεις που διαπι¬ 
στώθηκαν κατά τον μακροσκοπικό έλεγχο ή από άλλους 
ελέγχους που διενήργησε η πρωτοβάθμια επιτροπή πα¬ 
ραλαβής. Η παραπομπή αυτή κατά τα ανωτέρω πραγμα¬ 
τοποιείται, είτε ύστερα από αίτημα του προμηθευτή, είτε 
αυτεπάγγελτα από τον Διευθύνοντα Σύμβουλο. 

Η δευτεροβάθμια επιτροπή παραλαβής προβαίνει, κα¬ 
τά περίπτωση, στους ελέγχους που διενήργησε και η 
πρωτοβάθμια επιτροπή και συντάσσει σχετικό πρωτόκολ¬ 
λο παραλαβής ή απόρριψης. Κατά τα λοιπά ακολουθείται 
η ίδια διαδικασία. Σε περίπτωση που το αίτημα υποβάλλε¬ 
ται από τον Προμηθευτή, πρέπει να υποβληθεί μέσα σε 
ανατρεπτική προθεσμία δέκα (10) εργασίμων ημερών 
από την ημερομηνία κοινοποίησης της σχετικής απόφα¬ 
σης. 

Το αίτημα για επανεξέταση αγαθού σε δευτεροβάθμια 
επιτροπή υποβάλλεται από τον προμηθευτή μέσα σε ανα¬ 
τρεπτική προθεσμία δέκα (10) εργασίμων ημερών από 
την ημερομηνία κοινοποίησης της σχετικής απόφασης. 

Τα έξοδα της δευτεροβάθμιας επιτροπής παραλαβής 
βαρύνουντονπρομηθευτή, εφόσονταείδη απορριφθούν 
οριστικά ή παραληφθούν με έκπτωση, ανεξάρτητα εάν η 
επανεξέταση γίνεται μετά από αίτημα του προμηθευτή ή 
αυτεπάγγελτα. Τα έξοδα αυτά καταλογίζονται και εκπί- 
πτονται από το αντάλλαγμα που δικαιούται ο προμηθευ¬ 
τής ή εισπράττονται από την εγγύηση καλής εκτέλεσης 
της σύμβασης. 

6. Τα πρωτόκολλα που συντάσσονταιαπότις επιτροπές 
παραλαβής, πρωτοβάθμιες ή δευτεροβάθμιες, κοινοποι¬ 
ούνται υποχρεωτικά και στον προμηθευτή. 

7. Με απόφαση του Διευθύνοντα Συμβούλου, μπορεί να 
παραπεμφθεί δειγματοληπτικά για επανεξέταση αγαθό 
σε επιτροπή παραλαβής που συγκροτείται ειδικά προς 
τούτο, ακόμη και στην περίπτωση που παραλήφθηκε ορι¬ 
στικά από την πρωτοβάθμια επιτροπή παραλαβής. Στην 
περίπτωση αυτή ισχύουν τα αναφερόμενα στην παραπά¬ 
νω παράγραφο 5. 

8. Εάν το αγαθό κριθεί απορριπτέο, ο προμηθευτής 
υποχρεούται να το αντικαταστήσει σύμφωνα με τα ισχύο- 
ντα, διαφορετικά υπόκειται στις προβλεπόμενες σχετικές 
κυρώσεις. 

9. Εάντο αγαθό παρουσιάζει αποκλίσεις, κρίνεται όμως 


παραληπτέο, ο προμηθευτής υποχρεούται να προβεί 
στην αποκατάσταση τους εφόσον είναι δυνατόν ή στην 
καταβολή ποσού που αντιστοιχεί με έκπτωση επί της συμ¬ 
βατικής τιμής, εφόσον αυτό αποφασισθεί. Στις δύο παρα¬ 
πάνω ρυθμίσεις απαιτείται απόφαση του Διευθύνοντα 
Συμβούλου. 

ΑΡΘΡΟ 30 

ΧΡΟΝΟΣ ΠΑΡΑΛΑΒΗΣ ΑΓΑΘΩΝ 

1. Η παραλαβή των αγαθών και η έκδοση των σχετικών 
πρωτοκόλλων παραλαβής πραγματοποιείται μέσα στον 
καθοριζόμενο από την σύμβαση χρόνο. 

2. Εάν η παραλαβή των αγαθών και η σύνταξη του σχε¬ 
τικού πρωτοκόλλου δεν πραγματοποιηθεί από την επι¬ 
τροπή παραλαβής μέσα στον οριζόμενο από τη σύμβαση 
χρόνο η παραλαβή θεωρείται ότι συντελέσθηκε αυτοδί¬ 
καια, με κάθε επιφύλαξη των δικαιωμάτων της εταιρίας 
και εκδίδεται προς τούτο σχετική απόφαση του Διευθύ- 
νοντα Συμβούλου, με βάση μόνο το θεωρημένο από την 
Υπηρεσία που παραλαμβάνειτα αγαθά, αποδεικτικό προ¬ 
σκόμισης τούτων, σύμφωνα δε με την απόφαση αυτή η 
αποθήκη εκδίδει δελτίο εισαγωγής του αγαθού και εγ¬ 
γραφής του στα βιβλία της, προκειμένου να πραγματο¬ 
ποιηθεί η πληρωμή του προμηθευτή. 

3. Ανεξάρτητα από την κατά τα ανωτέρω, αυτοδίκαιη 
παραλαβή των αγαθών και την πληρωμή του προμηθευτή, 
πραγματοποιούνται οι προβλεπόμενοι από την σύμβαση 
έλεγχοι από επιτροπή που συγκροτείται με απόφαση του 
Διευθύνοντα Συμβούλου, στην οποία δεν μπορεί να συμ¬ 
μετέχουν ο πρόεδρος και τα μέλη της επιτροπής που δεν 
πραγματοποίησε την παραλαβή στον προβλεπόμενο από 
την σύμβαση χρόνο και όταν: 

α. Το υλικό κρίνεται απορριπτέο, ο προμηθευτής υπο- 
χρεούται νατό αντικαταστήσει σύμφωνα με τον ισχύοντα, 
άλλως υπόκειται στις προβλεπόμενες σχετικές κυρώσεις. 

β. Το υλικό παρουσιάζει αποκλίσεις από τους όρουςτης 
σύμβασης, κρίνεται όμως παραληπτέο, ο προμηθευτής 
υποχρεούται να προβεί στην αποκατάσταση τούτων, εφό¬ 
σον είναι δυνατόν, ή στην καταβολή ποσού που αντιστοι¬ 
χεί σε έκπτωση επί της συμβατικήςτιμής, εφόσον αποφα- 
σισθεί παραλαβή με έκπτωση. Και για τις δύο παραπάνω 
ρυθμίσεις εκδίδεται απόφαση του Διευθύνοντος Συμβού¬ 
λου, ύστερα από γνωμοδότηση του αρμόδιου οργάνου. Η 
παραπάνω επιτροπή παραλαβής προβαίνει σε όλες τις 
διαδικασίες παραλαβής που προβλέπονται από την σύμ¬ 
βαση και συντάσσει σχετικό πρωτόκολλο, η δε αμοιβή των 
μετασχόντων σε αυτή και τυχόν άλλα έξοδα βαρύνουν την 
ΑΕ ΗΣΑΠ. Οποιαδήποτε ενέργεια που τυχόν έγινε από την 
αρχική επιτροπή παραλαβής δεν λαμβάνεται υπόψη. 

ΑΡΘΡΟ 31 

ΝΑΥΛΩΣΗ - ΑΣΦΑΛΙΣΗ 

1. Στην περίπτωση που η προμήθεια πραγματοποιείται 
με όρο παράδοσης ΡΟΒ - ΡΟΤ, η εκλογή του μεταφορικού 
μέσου γίνεται με μέριμνα και δαπάνη της εταιρίας. Ο προ¬ 
μηθευτής μετά την υπογραφή της σύμβασης υποχρεού- 
ται να ζητήσει από την εταιρία έγγραφες οδηγίες σχετικά 
με τη μεταφορά του αγαθού. Στις άλλες περιπτώσεις η 
εκλογή του μεταφορικού μέσου γίνεται με μέριμνα και δα¬ 
πάνη του προμηθευτή με τους εξής περιορισμούς : 

α. Δεν επιτρέπεται η μεταφόρτωση σε ενδιάμεσους 
σταθμούς ή λιμένες χωρίς συγκατάθεση της εταιρίας. 

β. Εφόσον το μεταφορικό μέσο είναι πλοίο, τούτο υπό- 
κειται στους όρους και συμφωνίες του νηογνώμονα που 
το ελέγχει. 

Επίσης η φόρτωση γίνεται μέσα στα κύτη και όχι στο κα¬ 
τάστρωμα του πλοίου, εκτός αν άλλως κρίνει η εταιρία. 

Τυχόν επασφάλιστρα λόγω ηλικίας του πλοίου, ή από 
οποιαδήποτε άλλη αιτία, βαρύνουντονπρομηθευτή, όταν 
η προμήθεια γίνεται με τον όρο παράδοσης 0 + Ρ. 

2. Στην περίπτωση που η προμήθεια πραγματοποιείται 
με όρο κατά τον οποίο η ασφάλιση γίνεται με μέριμνα και 
δαπάνη του προμηθευτή, αυτή ανατίθεται σε ασφαλιστι¬ 
κή εταιρία και καλύπτει κινδύνους επιλογής της εταιρίας, 
ανάλογα με την φύση του εμπορεύματος, τα περιστατικά 
του ταξιδιού, τη συσκευασία και λοιπούς συναφείς παρά¬ 
γοντες οι οποίοι θα ορίζονται στη σχετική σύμβαση. 
Εκτός από τους παραπάνω κινδύνους, καλύπτονται και 
κίνδυνοι όπως πολέμου, απεργιών, στάσεων, πολιτικών 
ταραχών, όπως αυτοί ορίζονται στις ρήτρες του ινστιτού¬ 
του των ασφαλιστών Λονδίνου που ισχύουν κάθε φορά. 

3. Σε όλες τις περιπτώσεις ασφαλίσεων η έναρξη και η 
λήξη των ασφαλιζομένων κινδύνων μεταφοράς θα γίνεται 
σύμφωνα με τη ρήτρα από αποθήκη σε αποθήκη (\Λ/ΑΒΕ- 
ΗΟυδΕΤΟννΑΒΕΗΟΙΙδΕ) περιλαμβανομένης καιτης πα¬ 
ραμονής των εμπορευμάτων στους τελωνειακούς χώ¬ 
ρους ή άλλες αποθήκες ΙΝΤΒΑΝ8ΙΤ του τόπου προορι¬ 
σμού των αγαθών, για σαράντα πέντε (45) ημέρες από την 
άφιξή τους. 

4. Η ασφάλιση καλύπτει την αξία Ο + Ετου εμπορεύμα¬ 
τος πλέον 5%. 

ΑΡΘΡΟ 32 
ΦΟΡΤΩΣΗ ΑΓΑΘΩΝ 

1.0 προμηθευτής, αμέσως μετά την φόρτωση των αγα¬ 
θών, υποχρεούται να γνωστοποιήσει στην εταιρία, με τη¬ 
λεγράφημα ή τηλετύπημα ή τηλεομοιοτυπία, τα στοιχεία 
φόρτωσης στα οποία να περιλαμβάνονται τουλάχιστον: 

α. Ο αριθμός της σύμβασης και της σχετικής πίστωσης 
της Τράπεζας, αν υπάρχει. 

β. Σε περίπτωση που η μεταφορά γίνεται με πλοίο, το 
όνομα του πλοίου, η εθνικότητά του και η σημαία του. 

γ. Ο αριθμός των κιβωτίων, τα επ’ αυτών σημεία και 
αριθμοί, καθώς και η φορτωθείσα ποσότητα και το βάρος 
(μικτό - καθαρό). 

δ. Η πιθανή ημερομηνία άφιξης του μεταφορικού μέσου 
στον τόπο προορισμού. 

2. Εάν ο προμηθευτής παραλείψει ή καθυστερήσει να 
αποστείλει τηλεγράφημα ή τηλετύπημα ή τηλεομοιοτυ¬ 
πία, βαρύνεται με τυχόν έξοδα υπερημεριών και παραμο¬ 
νής σε τελωνειακούς χώρους ή χώρους ΙΝΤΒΑΝ3ΙΤ των 
αγαθών, από την επομένη της άφιξης του μεταφορικού 
μέσου μέχρι την παραλαβή τους. 

ΑΡΘΡΟ 33 
ΠΟΙΟΤΙΚΟΙ ΕΛΕΓΧΟΙ 

1. Ποιοτικός και ποσοτικός έλεγχος στα υπό προμήθεια 
αγαθά γίνεται από αρμόδια προς τούτο εξουσιοδοτημένη 
επιτροπή. 

2. Όταν τα αγαθά εισάγονται από το εξωτερικό, πριν 


από την φόρτωσή τους, ή κατά το στάδιο κατασκευής 
τους, η εταιρία, με απόφαση του Διευθύνοντος Συμβού¬ 
λου, μπορεί να αναθέσει τον ποιοτικό και ποσοτικό έλεγ¬ 
χο σε διεθνές γραφείο ελέγχου. Στην περίπτωση αυτή η 
οριστική παραλαβή του αγαθού γίνεται στην Ελλάδα από 
την αρμόδια επιτροπή παραλαβής, σύμφωνα με τα οριζό¬ 
μενα από τη σύμβαση και τις κείμενες διατάξεις. 

Έναντι του διεθνούς γραφείου ελέγχου ο προμηθευτής 
έχει τις εξής υποχρεώσεις: 

α. Να διαθέτει τα απαιτούμενα τεχνικά μέσα και εργα- 
τοτεχνικό προσωπικό για μετακίνηση, μετατόπιση, στοι- 
βασία κ.λπ. του προς έλεγχο αγαθού. 

β. Να διαθέτει, για την εξακρίβωση της ποιότητας του 
προς έλεγχο αγαθού, όσα τεχνικά μέσα έχει στη διάθεσή 
του. 

γ. Να έχει συγκεντρωμένα τα αγαθά στην ίδια πόλη ή το¬ 
ποθεσία, διαφορετικά βαρύνεται με τα πρόσθετα έξοδα 
του ελέγχου. 

δ. Να ενημερώνειτα αρμόδια όργανα του διεθνούς γρα¬ 
φείου ελέγχου, σχετικά με την πορεία εκτέλεσης της πα¬ 
ραγγελίας. 

ε. Σε περίπτωση απόρριψης των αγαθών από το διεθνές 
γραφείο ελέγχου, ο προμηθευτής βαρύνεται μετά έξοδα 
που θα προκύψουν από τον απαιτούμενο δεύτερο έλεγχο 
ή ελέγχους. 

Εάν δεν προσέλθει έγκαιρα το διεθνές γραφείο ελέγχου 
για τον έλεγχο του αγαθού, ο προμηθευτής υποχρεούται 
να ενημερώσει αμέσως την εταιρία. 

Η αξία των δειγμάτων και αντιδειγμάτων του αγαθού, 
όπου τούτο απαιτείται, κατά τον έλεγχο στο εξωτερικό, 
βαρύνει τον προμηθευτή. 

Το διεθνές γραφείο ελέγχου υποχρεούται να μην εκδώ- 
σει το πιστοποιητικό ελέγχου, σε περίπτωση που διαπι¬ 
στωθεί κατά τον έλεγχο ότι το αγαθό δεν ανταποκρίνεται 
στις απαιτήσεις της σύμβασης, αλλά να ενημερώσει αμέ¬ 
σως την εταιρία προκειμένου να λάβει οδηγίες για τις πε¬ 
ραιτέρω ενέργειές του. 

3. Η εταιρία, με απόφαση του Διευθύνοντος Συμβού¬ 
λου, αντί να αναθέσει τον έλεγχο σε διεθνές γραφείο 
ελέγχου, μπορεί να αποστείλει επιτροπή από εξειδικευ- 
μένους υπαλλήλους της, για τη διενέργεια του ελέγχου 
στο εξωτερικό. 

4. Στην περίπτωση αυτή η επιτροπή συντάσσει και υπο¬ 
βάλλει πρακτικό του διενεργηθέντος έλεγχου. Οι υπο¬ 
χρεώσεις του προμηθευτή έναντι της επιτροπής είναι οι 
ίδιες με εκείνες προς το διεθνές γραφείο ελέγχου. 

ΑΡΘΡΟ 34 

ΔΕΙΓΜΑΤΑ - ΔΕΙΓΜΑΤΟΛΗΨΙΑ - 
ΕΡΓΑΣΤΗΡΙΑΚΟΙ ΕΛΕΓΧΟΙ 

1. Τα δείγματα που χρησιμοποιούνται κατά την διενέρ¬ 
γεια των προμηθειών υπάγονται στις παρακάτω κατηγο¬ 
ρίες: 

α. Δείγματα προμηθειών 

Στην περίπτωση αυτή υπάγονται τα δείγματα που κατα¬ 
θέτουν οι προμηθευτές, όταν απαιτείται, κατά την διενέρ¬ 
γεια του διαγωνισμού. 

β. Δείγματα από τα προς παραλαβή συμβατικά αγαθά. 

Στην κατηγορία αυτή υπάγονται τα δείγματα που λαμ- 
βάνονται από τις επιτροπές παραλαβής προς δειγματι- 

σμό των αγαθών που παραδίδουν οι προμηθευτές σε 
εκτέλεση συμβάσεων. 

γ. Δείγματα που αποστέλλει η εταιρία βάσει των οποίων 
θα πραγματοποιηθεί η προμήθεια. 

2. Κάθε δείγμα ανάλογα με τη φύση του προς προμή¬ 
θεια αγαθού πρέπει να είναι σε ποσότητα ή μέγεθος από¬ 
λυτα επαρκές για τη σχετική μηχανική, χημική ή μακρο¬ 
σκοπική εξέταση, ή πρακτική δοκιμασία. 

Η ποσότητα ή το μέγεθος των δειγμάτων μπορεί να ορί¬ 
ζονται: 

α. Με την διακήρυξη ή πρόσκληση, προκειμένου για 
δείγματα προμηθευτών. 

β. Από την σύμβαση, προκειμένου για δείγματα των 
προς παραλαβή συμβατικών αγαθών. 

Εφόσον στη σχετική διακήρυξη δεν αναφέρεται η πο¬ 
σότητα και το μέγεθος των δειγμάτων, ισχύουν οι διατά¬ 
ξεις για τις δειγματοληψίες του Γενικού Χημείου του Κρά¬ 
τους (Γ.Χ.Κ.) ή άλλου επίσημα αναγνωρισμένου φορέα 
ελέγχου. 

3. Τα δείγματα όλων των κατηγοριών κατατίθενται στην 
αρμόδια Υπηρεσία ανά δύο (δείγμα- αντιδείγμα) με εξαί¬ 
ρεση: 

α. Τα δείγματα τα οποία ως εκ της φύσης τους ή της 
αξίας τους, δεν μπορούν να σταλούν ή να υποβληθούν 
ανά δύο. 

β. Οι επιτροπές παραλαβής, κατά την διαδικασία ελέγ¬ 
χου των προς παραλαβή συμβατικών αγαθών, λαμβάνουν 
ανά δύο δείγματα, από τα οποία το ένα αποστέλλεται 
απευθείας από την επιτροπή για εργαστηριακή ή μηχανι¬ 
κή εξέταση ή χρησιμοποιείται για πρακτική δοκιμασία. 

γ. Τα δείγματα της εταιρίας, εφόσον η εταιρία έχει ορί¬ 
σει διαφορετικά. 

4. Εφόσον από τη διακήρυξη ή την πρόσκληση δεν προ- 
βλέπεται κατάθεση δειγμάτων, τυχόν προσκομιζόμενα 
από τους προμηθευτές δείγματα δεν γίνονται δεκτά. 

5. Δείγματα που δεν είναι,κατά τρόπο εμφανή ,σύμφω¬ 
να με τα προβλεπόμενα στην διακήρυξη ή στην πρόσκλη¬ 
ση δεν γίνονται δεκτά. 

6. Εφόσον τα δείγματα ανήκουν σε ευπαθή, ή επικίνδυ¬ 
να αγαθά, ο προμηθευτής υποχρεούται να αναφέρει τού¬ 
το εγγράφως επί του δείγματος στην ελληνική γλώσσα, 
καθορίζοντας συγχρόνως τον τρόπο φύλαξης και συντή¬ 
ρησης τους. 

7. Εφόσον η προμήθεια του αγαθού γίνεται με βάση 
δείγματα της εταιρίας, οι ενδιαφερόμενοι μπορούν να 
λαμβάνουν γνώση του δείγματος αυτού κατά το διάστη¬ 
μα της προθεσμίας που ορίζεται από τη διακήρυξη ή την 
πρόσκληση είτε με απλή μικροσκοπική εξέταση αυτού 
από τους ενδιαφερομένους, είτε με λήψη αντιγράφου ή 
απεικόνισης αυτού, με δική τους μέριμνα και ευθύνη. 

8. Κατά την αξιολόγηση των προσφορών από την αρμό¬ 
δια Επιτροπή τίθενται υπόψη της και τα σχετικά δείγματα. 
Εφόσον για τη διενέργεια του ελέγχου από την αρμόδια 
Επιτροπή είναι απαραίτητη η αποσφράγιση του δείγμα¬ 
τος, αυτή γίνεται ενώπιον υπαλλήλου της Υπηρεσίας 
Προμηθειών. 

Επίσης ενώπιον υπαλλήλου της Υπηρεσίας Προμηθει¬ 
ών όταν απαιτείται, γίνεται λήψη μέρους του δείγματος. 

9. Η επισημοποίηση των δειγμάτων και αντιδειγμάτων 
γίνεται από την αρμόδια για την τεχνική αξιολόγηση των 
προσφορών Επιτροπή, ως εξής : 


- Των δειγμάτων που καταθέτουν οι προμηθευτές κατά 
τη διενέργεια των διαγωνισμών, μετά την κατακύρωση 
της προμήθειας. 

- Των δειγμάτων της εταιρίας βάσει των οποίων πραγ¬ 
ματοποιείται η προμήθεια, κατά το στάδιο έγκρισης των 
τεχνικών προδιαγραφών. Σε περίπτωση που κατά τη δια¬ 
δικασία έγκρισης τροποποιηθούν οι τεχνικές προδιαγρα¬ 
φές, το επισημοποιούμενο δείγμα δεν θα ισχύει κατά το 
μέρος στο οποίο τυχόν αναφέρονται οι τροποποιήσεις. 

- Τα επισημοποιηθέντα δείγματα παραλαμβάνονται από 
την επιτροπή παραλαβής για να χρησιμοποιηθούν κατά το 
στάδιο των ελέγχων και επιστρέφονται μετά το πέρας της 
παραλαβής των αγαθών, εφόσον λόγω της φύσης τους 
δεν καταστρέφονται κατά τη διαδικασία των ελέγχων. 

10. Στον προμηθευτή με τον οποίο υπογράφτηκε σύμ¬ 
βαση παραδίδεται, ύστερα από αίτημά του, το επίσημο 
δείγμα της εταιρίας ή μέρος αυτού, ανάλογα με τη φύση 
του αγαθού, για να του χρησιμεύσει κατά την κατασκευή 
του και υποχρεούται νατό επιστρέφει το αργότερο με την 
παράδοση του αγαθού. 

11. Η επιστροφή των δειγμάτων γίνεται ως εξής: 

α. Των προμηθευτών στους οποίους δεν κατακυρώθη¬ 
καν ή δεν ανατέθηκε η προμήθεια, μέσα σε δέκα πέντε 
(15) ημέρες από την ημερομηνία ανακοίνωσης της ανά¬ 
θεσης, με μέριμνα και ευθύνη των. 

β. Των προμηθευτών με τους οποίους υπογράφτηκε 
σύμβαση, των δειγμάτων που κατατέθηκαν με την προ¬ 
σφορά τους και δεν καταστράφηκαν μερικώς ή ολικώς κα¬ 
τά την διαδικασία των ελέγχων, μέσα σε τριάντα (30) ημέ¬ 
ρες από την επιστροφή τους από την επιτροπή παραλα¬ 
βής και εφόσον έχει συντελεσθεί η οριστική παραλαβή, με 
μέριμνα και ευθύνη του προμηθευτή. 

γ. Εκείνων που δεν χρησιμοποιήθηκαν για κατ' έφεση 
εξέταση μέσα σε τριάντα ημέρες από την οριστική παρα¬ 
λαβή των συμβατικών αγαθών, με μέριμνα του προμη¬ 
θευτή. 

12. Τα δείγματα που δεν θα παραληφθούν σύμφωνα με 
τα παραπάνω, εκποιούνται ή καταστρέφονται κατά περί¬ 
πτωση από την εταιρία, σύμφωνα με απόφαση του Διευ- 
θύνοντα Συμβούλου. 

13. Η αξία των δειγμάτων και αντιδειγμάτων που λαμ- 
βάνονται από τις επιτροπές, βαρύνει τους προμηθευτές 
και δεν καταβάλλεται εκτός και αν ορίζει διαφορετικά η 
διακήρυξη. 

14. Εφόσον από τη διακήρυξη προβλέπονται και εργα¬ 
στηριακοί έλεγχοι, αυτοί διενεργούνται από την εταιρία, 
εάν διαθέτει, άλλως από το Γ.Χ.Κ. ή από οποιοδήποτε άλ¬ 
λο εργαστήριο που ανήκει στο δημόσιο τομέα, όπως αυ¬ 
τός οριοθετείται από τις εκάστοτε ισχύουσες διατάξεις. 

15. Σε περίπτωση που ο προμηθευτής διαφωνεί με το 
αποτέλεσμα των εργαστηριακών εξετάσεων, μπορεί να 
ζητήσει εγγράφως σε δεύτερο βαθμό εξέταση των οικεί¬ 
ων αντιδειγμάτων. Η κατ’ έφεση εξέταση γίνεται, ύστερα 
από έγγραφο της εταιρίας, από το Γ.Χ.Κ. ή άλλο οποιοδή- 
ποτε εργαστήριο του δημόσιου τομέα, όπως αυτός οριο- 
θετείται απότις εκάστοτε ισχύουσες διατάξεις, εκτός από 
το εργαστήριο που διενήργησε την αρχική εξέταση. Στην 
περίπτωση που δεν υπάρχει άλλο κατάλληλο εργαστήριο 
από αυτό που διενήργησε τον αρχικό έλεγχο, η κατ’ έφε¬ 
ση εξέταση γίνεται σε αυτό, αλλά με εξεταστή του Γ.Χ.Κ. 
ή άλλου φορέα ανάλογα. 

Ο προμηθευτής υποχρεούται να καταθέσει το προβλε- 
πόμενο για την περίπτωση παράβολο. Το αίτημα του προ¬ 
μηθευτή για την σε δεύτερο βαθμό εξέταση πρέπει να 
υποβάλλεται μέσα σε ανατρεπτική προθεσμία είκοσι (20) 
ημερών από την γνωστοποίηση σ’ αυτόν των αποτελε¬ 
σμάτων της αρχικής εξέτασης. Σε δεύτερο βαθμό εξέτα¬ 
ση μπορεί να γίνει και αυτεπάγγελτα με απόφαση του Δι- 
ευθύνοντα Συμβούλου, μέσα σε είκοσι (20) ημέρες από τη 
λήψη του πρωτοκόλλου της επιτροπής παραλαβής. Κατά 
την σε δεύτερο βαθμό εξέτασης παρίσταται εκπρόσωπος 
της εταιρίας, υποχρεωτικά δε καλείται να παραστεί, εφό¬ 
σον το επιθυμεί, και ο προμηθευτής. Εάν κατά τη διενέρ¬ 
γεια της σε δεύτερο βαθμό εξέταση υπάρχει διαφωνία 
από τον εκπρόσωπο της εταιρίας ή τον προμηθευτή σε τε¬ 
χνικό θέμα (όπως εφαρμοζόμενη μέθοδος εξέτασης, 
χρήση οργάνων), αυτή διατυπώνεται με σαφήνεια σε σχε¬ 
τικό πρωτόκολλο, η δε υπόθεση παραπέμπεται στο Ανώ¬ 
τατο Χημικό Συμβούλιο για γνωμάτευση. Το αποτέλεσμα 
της σε δεύτερο βαθμό εξέτασης είναι υποχρεωτικό καιτε- 
λεσίδικο και για τα δύο μέρη. 

ΑΡΘΡΟ 35 

ΑΠΟΡΡΙΨΗ ΣΥΜΒΑΤΙΚΩΝ ΑΓΑΘΩΝ 

1. Σε περίπτωση οριστικής απόρριψης ολόκληρης ή μέ¬ 
ρους της συμβατικής ποσότητας των αγαθών, με απόφα¬ 
ση της αρμοδίου οργάνου διοίκησης ύστερα από γνωμο¬ 
δότηση της αρμόδιας Επιτροπής παραλαβής, μπορεί να 
εγκρίνεται αντικατάστασή της με άλλη, που να είναι σύμ¬ 
φωνη με τους όρους της σύμβασης, μέσα σε τακτή προ¬ 
θεσμία που ορίζεται από την απόφαση αυτή. Η προθεσμία 
αυτή δεν μπορεί να είναι μεγαλύτερη του 1/4 του συνολι¬ 
κού συμβατικού χρόνου ή του 1/2 αυτού, όταν ο συμβατι¬ 
κός χρόνος δεν είναι μεγαλύτερος των τριάντα (30) ημε¬ 
ρών. Σε περίπτωση που η αντικατάσταση γίνεται μετά τη 
λήξη του, ο δε προμηθευτής θεωρείται ως εκπρόθεσμος 
και υπόκειται σε κυρώσεις λόγω εκπρόθεσμης παράδο¬ 
σης. Εάν ο προμηθευτής δεν αντικαταστήσει τα αγαθά 
που απορρίφθηκαν μέσα στην προθεσμία που του τάχθη¬ 
κε και εφόσον έχει λήξει ο συμβατικός χρόνος, κηρύσσε¬ 
ται έκπτωτος και υπόκειται στις προβλεπόμενες κυρώ¬ 
σεις. 

2. Με την απόφαση της παραπάνω παραγράφου καθο¬ 
ρίζεται προθεσμία είκοσι (20) ημερών τουλάχιστον από 
την κοινοποίησή της για την παραλαβή των απορριφθέ- 
ντων αγαθών. Εάν η παραλαβή των απορριφθέντων αγα¬ 
θών από τον προμηθευτή γίνει μετά την παρέλευση πέντε 
(5) ημερών, από την πάροδο της ανωτέρω προθεσμίας 
επιβάλλεται πρόστιμο σε αυτόν 10% επί της αντίστοιχης 
συμβατικής αξίας. Σε περίπτωση τμηματικών παραδόσε¬ 
ων η εταιρία μπορεί να μην επιστρέφει τα απορριφθέντα 
αγαθά από την ολοκλήρωση παράδοσης των αγαθών και 
των υπολοίπων τμηματικών παραδόσεων. 

3. Σε περίπτωση τμηματικών παραδόσεων η εταιρία 
μπορεί να μην επιστρέφει τα απορριφθέντα αγαθά από 
την ολοκλήρωση παράδοσης των αγαθών και των υπο¬ 
λοίπων τμηματικών παραδόσεων. 

4. Σε κάθε περίπτωση, η εταιρία μπορεί να μην επιστρέ¬ 
φει τα απορριφθέντα αγαθά πριν από την παραλαβή των 
αγαθών για τα οποία κηρύχθηκε έκπτωτος και του δόθη¬ 
κε δικαίωμα παράδοσης ή τη λήξη της προθεσμίας για την 


παράδοση τούτων. Το παραπάνω αναφερόμενο πρόστι¬ 
μο του 10% επί της συμβατικής αξίας επιβάλλεται και στη 
περίπτωση αυτή. Μετά την παρέλευση του εικοσαημέρου 
και εφόσον δεν παραληφθούν τα αγαθά, πέραν του προ¬ 
στίμου, τα αγαθά εκποιούνται ή καταστρέφονται κατά την 
κρίση του Διευθύνοντος Συμβούλου της εταιρίας και σύμ¬ 
φωνα με τα ισχύοντα. 

5. Η επιστροφή των αγαθών, που απορρίφθηκαν γίνεται 
μετά την προσκόμιση ίσης ποσότητας με την απορρι- 
φθείσα και αφού αυτή παραληφθεί οριστικά. Στην περί¬ 
πτωση αυτή ο προμηθευτής υποχρεούται να παραλάβει 
την ποσότητα που απορρίφθηκε μέσα σε είκοσι (20) ημέ¬ 
ρες από την ημερομηνία της οριστικής παραλαβής των 
νέων αγαθών και αφού καταβάλει το μετά από απόφαση 
του Διευθύνοντα Συμβούλου, πρόστιμο σε ποσοστό 2,5% 
επί της συμβατικής αξίας της συγκεκριμένης ποσότητας. 

Εάν παρέλθει ή προθεσμία αυτή, ή υποβάλει εκπρόθε¬ 
σμα την αίτησή του, η εταιρία μπορεί να προβεί στην κα¬ 
ταστροφή ή εκποίηση της ποσότητας αυτής, κατά τα 
ισχύοντα. 

6. Με απόφαση του Διευθύνοντος Συμβούλου της εται¬ 
ρίας, ύστερα από γνωμοδότηση της αρμόδιας επιτροπής, 
μπορεί να εγκριθεί η επιστροφή στον προμηθευτή των 
αγαθών που απορρίφθηκαν πριν από την αντικατάστασή 
τους, με την προϋπόθεση ο προμηθευτής να καταθέσει 
χρηματική εγγύηση που να καλύπτει την τυχόν καταβλη- 
θείσα αξία της ποσότητας που απορρίφθηκε. 

ΑΡΘΡΟ 36 

ΚΥΡΩΣΕΙΣ ΓΙΑ ΕΚΠΡΟΘΕΣΜΗ ΦΟΡΤΩΣΗ - ΠΑΡΑΔΟΣΗ 

1. Σε περίπτωση που το αγαθό φορτωθεί, παραδοθεί ή 
αντικατασταθεί μετά τη λήξη του συμβατικού χρόνου, 
όπως αυτός προσδιορίσθηκε με τυχόν χορηγηθείσα πα¬ 
ράταση και μέχρι λήξης του χρόνου της παράτασης που 
χορηγήθηκε, επιβάλλεται, εκτός των τυχόν προβλεπομέ- 
νων, κατά περίπτωση, κυρώσεων και πρόστιμο που υπο¬ 
λογίζεται ως εξής: 

α. Για καθυστέρηση που περιορίζεται σε χρονικό διά¬ 
στημα που δεν υπερβαίνει το 1/4 του μεγίστου προβλε- 
πόμενου χρόνου παράδοσης ποσοστό 0,5% επί της συμ¬ 
βατικής αξίας της ποσότητας που παραδόθηκε εκπρόθε¬ 
σμα. 

β. Γ ια καθυστέρηση που περιορίζεται σε χρονικό διά¬ 
στημα από το 1/4 μέχρι το 1/2 του μέγιστου προβλεπόμε- 
νου χρόνου παράδοσης, ποσοστό 2% επίτης συμβατικής 
αξίας της ποσότητας που παραδόθηκε εκπρόθεσμα. 

Εάν, κατά τον υπολογισμό του χρόνου παράδοσης, των 
περιπτώσεων α και β προκύπτει κλάσμα ημέρας, θεωρεί¬ 
ται ολόκληρη ημέρα. 

γ. Γ ια καθυστέρηση που υπερβαίνει το παραπάνω 1/2 
του μέγιστου προβλεπομένου χρόνου παράδοσης ποσο¬ 
στό 5% επίτης συμβατικής αξίας της ποσότητας που πα¬ 
ραδόθηκε εκπρόθεσμα. 

2. Τα παραπάνω, κατά περίπτωση, ποσοστά προστίμων 
υπολογίζονται επί της συ μβατικής αξίας των εκπρόθεσμα 
παραδοθέντων αγαθών, χωρίς τον Φ.Π.Α. Σε περίπτωση 
που τα αγαθά που παραδόθηκαν εκπρόθεσμα επηρεά¬ 
ζουν τη χρησιμοποίηση των αγαθών που παραδόθηκαν 
εμπρόθεσμα το πρόστιμο υπολογίζεται επί της συμβατι¬ 
κής αξίας της συνολικής ποσότητας. 




25358 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


3. Εάν με την απόφαση κήρυξης προμηθευτή εκπτώτου 
παρέχεται σε αυτόν η δυνατότητα να παραδώσει τα αγα¬ 
θά μέχρι την προηγούμενη της ημερομηνίας διενέργειας 
του νέου διαγωνισμού εξ αιτίας του, επιβάλλεται συνολι¬ 
κά πρόστιμο για εκπρόθεσμη παράδοση ίσο με ποσοστό 
10% της συμβατικής τιμής, ανεξάρτητα από την ημερο¬ 
μηνία παράδοσης μέσα στο παρεχόμενο χρονικό διάστη¬ 
μα. Στην περίπτωση αυτή ισχύουν και τα αναφερόμενα 
στην προηγούμενη παράγραφο. Εάν ο έκπτωτος παρα- 
δώσει τα αγαθά πριν από τη διενέργεια του διαγωνισμού 
τότε ο διαγωνισμός ματαιώνεται, με απόφαση του Διευ- 
θύνοντα Συμβούλου και ύστερα από την οριστική παρα¬ 
λαβή των αγαθών. 

4. Κατά τον υπολογισμό του χρονικού διαστήματος κα¬ 
θυστέρησης φόρτωσης-παράδοσης ή αντικατάστασης 
των αγαθών, με απόφαση του Διευθύνοντα Συμβούλου, 
ύστερα από γνωμοδότηση της αρμόδιας επιτροπής πα¬ 
ραλαβής, δεν λαμβάνεται υπόψη ο χρόνος που παρήλθε 
πέραν του ευλόγου, κατά τα διάφορα στάδια των διαδι¬ 
κασιών, για τον οποίο δεν ευθύνεται ο προμηθευτής και 
μετατίθεται αντίστοιχα ο χρόνος φόρτωσης-παράδοσης. 

5. Εφόσον ο προμηθευτής έχει λάβει προκαταβολή, 
εκτός από το προβλεπόμενο κατά τα ανωτέρω πρόστιμο, 
καταλογίζεται σε βάρος του και τόκος επί του ποσού της 
προκαταβολής, που υπολογίζεται από την επόμενη της 
λήξης του συμβατικού ή μετατεθέντος χρόνου παράδο¬ 
σης, μέχριτηνπροσκόμισητου συμβατικού αγαθού, μετο 
ισχύον κάθε φορά ανώτατο όριο του ποσοστού του τόκου 
υπερημερίας. 

6. Η είσπραξη του προστίμου καιτωντόκων επί της προ¬ 
καταβολής γίνεται με παρακράτηση από το λαβείν του 
προμηθευτή ή σε περίπτωση ανεπάρκειας ή έλλειψης αυ¬ 
τού, με ισόποση κατάπτωση της εγγύησης καλής εκτέλε¬ 
σης και προκαταβολής αντίστοιχα, εφόσον ο προμηθευ¬ 
τής δεν καταθέσει το απαιτούμενο ποσό. 

7. Σε περίπτωση ένωσης προμηθευτών για τα πρόστιμα 
και τους τόκους κάθε μέλος της ένωσης ευθύνεται σε 
ολόκληρο για το σύνολό τους. 

ΑΡΘΡΟ 37 

ΚΗΡΥΞΗ ΠΡΟΜΗΘΕΥΤΗ ΕΚΠΤΩΤΟΥ 

1.0 προμηθευτής που δεν προσέρχεται μέσα στην προ¬ 
θεσμία που του ορίστηκε να υπογράψει τη σχετική σύμ¬ 
βαση κηρύσσεται υποχρεωτικά έκπτωτος από την κατα- 
κύρωση ή ανάθεση που έγινε στο όνομά του και από κάθε 
δικαίωμα που απορρέει από αυτήν, με απόφαση του αρ¬ 
μοδίου οργάνου Διοίκησης. 

2. Με την ίδια διαδικασία ο προμηθευτής κηρύσσεται 
υποχρεωτικά έκπτωτος από τη σύμβαση και από κάθε δι¬ 
καίωμά του που απορρέει απ’ αυτή, εφόσον δεν φόρτω¬ 
σε, παρέδωσε ή αντικατέστησε τα συμβατικά αγαθά, ή 
δεν επισκεύασε ή συντήρησε αυτά μέσα στον συμβατικό 
χρόνο ή στον χρόνο παράτασης που του δόθηκε, σύμφω¬ 
να με τα οριζόμενα στη σχετική σύμβαση. 

3. Ο προμηθευτής δεν κηρύσσεται έκπτωτος από την 
κατακύρωση ή ανάθεση ή την σύμβαση, όταν: 

α. Η σύμβαση δεν υπογράφηκε ή το αγαθό δεν φορτώ¬ 
θηκε ή παραδόθηκε ή αντικαταστάθηκε με ευθύνη της 
εταιρίας. 

β. Συντρέχουν λόγοι ανωτέρας βίας. Στην περίπτωση 


αυτή ο προμηθευτής που την επικαλείται υποχρεούται 
μέσα σε είκοσι μέρες από τότε που συνέβησαν τα περι¬ 
στατικά που την συνιστούν, να αναφέρει εγγράφως αυτά 
και να προσκομίσει στην υπηρεσία τα απαραίτητα απο¬ 
δεικτικά στοιχεία. 

4. Στην απόφαση κήρυξης προμηθευτή εκπτώτου από 
τη σύμβαση μπορεί να περιέχεται όρος που ναπαρέχειτη 
δυνατότητα παράδοσης του αγαθού μέχρι την προηγού¬ 
μενη της ημερομηνίας διενέργειας του νέου διαγωνισμού 
που διενεργείται εξ αιτίας του, πέραν της οποίας δεν γί¬ 
νεται δεκτή καμία παράδοση ή αντικατάσταση απορρι- 
φθέντος αγαθού. 

5. Στον προμηθευτή που κηρύσσεται έκπτωτος από την 
κατακύρωση, ανάθεση ή σύμβαση, επιβάλλονται, με από¬ 
φαση του αρμοδίου οργάνου διοίκησης ύστερα από πρό¬ 
σκληση προς τον ενδιαφερόμενο για παροχή εξηγήσεων, 
αθροιστικά ή διαζευκτικά, οι παρακάτω κυρώσεις: 

α. Κατάπτωση ολική ή μερική της εγγύησης συμμετο¬ 
χής ή καλής εκτέλεσης της σύμβασης, κατά περίπτωση. 

β. Προμήθεια του αγαθού σε βάρος του εκπτώτου προ¬ 
μηθευτή: 

- είτε από τους επόμενους μειοδότες του διαγωνισμού 

- είτε από τους προμηθευτές που είχαν κληθεί για δια¬ 
πραγμάτευση 

- είτε με διενέργεια νέου διαγωνισμού 

- είτε με πρόσκληση για διαπραγμάτευση, εφόσον συ¬ 
ντρέχουν οι προϋποθέσεις του άρθρου 23 του παρόντος. 

Κάθε άμεση ή έμμεση προκαλούμενη ζημία της εται¬ 
ρίας ή το τυχόν διαφέρον που θα προκύψει, καταλογίζε¬ 
ται σε βάροςτου εκπτώτου προμηθευτή. Ο καταλογισμός 
αυτός γίνεται ακόμη και στην περίπτωση αυτή που δεν 
πραγματοποιείται νέα προμήθεια του αγαθού. Στη περί¬ 
πτωση αυτή ο υπολογισμός του καταλογιζόμενου ποσού 
γίνεται με βάση κάθε στοιχείο, κατά την κρίση του αρμο¬ 
δίου οργάνου διοίκησης και με βάση τις αρχές της καλής 
πίστης και των συναλλακτικών ηθών. 

γ. Προσωρινός ή οριστικός αποκλεισμός του προμη¬ 
θευτή από το σύνολο ή μέρος των Προμηθειών της εται- 
ρίας. 

Στην περίπτωση προμηθειών αγαθών (υλικών) ο απο¬ 
κλεισμός γίνεται με απόφαση του Υπουργού Ανάπτυξης 
ύστερα από αιτιολογημένη εισήγηση της εταιρίας και με¬ 
τά από γνωμοδότηση της Επιτροπής Πολιτικής και Προ¬ 
γραμματισμού Προμηθειών η οποία καλεί υποχρεωτικά 
τον ενδιαφερόμενο για παροχή εξηγήσεων. Στην περί¬ 
πτωση προμηθειών παροχής υπηρεσιών ο αποκλεισμός 
γίνεται με απόφαση του Δ.Σ. της εταιρείας, μετά από σχε¬ 
τική εισήγηση του αρμοδίου οργάνου της εταιρίας. 

δ. Καταλογισμός στον προμηθευτή ποσού ίσου με το 
10% της αξίας των αγαθών για τα οποία κηρύχθηκε έκ¬ 
πτωτος όταν του δόθηκε το δικαίωμα να παραδώσει τα 
αγαθά μέχρι την προηγούμενη της ημερομηνίας διενέρ¬ 
γειας του νέου διαγωνισμού, ανεξάρτητα εάν τελικά έκα¬ 
νε ή όχι χρήση του δικαιώματος αυτού. 

ε. Η είσπραξη εντόκως της τυχόν προκαταβολής που χο¬ 
ρηγήθηκε στον έκπτωτο από τη σύμβαση προμηθευτή, εί¬ 
τε από ποσό που τυχόν δικαιούται να λάβει, είτε με κατά¬ 
θεση του ποσού από τον ίδιο, είτε με κατάπτωση της εγ¬ 
γύησης προκαταβολής. Ο υπολογισμός των τόκων γίνεται 
από την ημερομηνία λήψης της προκαταβολής από τον 
προμηθευτή μέχρι την ημερομηνία έκδοσης της απόφα- 

σης κήρυξής του ως εκπτώτου, με το ισχύον κάθε φορά 
ανώτατο όριο επιτοκίου για τόκο από δικαιοπραξία, από 
την ημερομηνία δε αυτή και μέχρι της επιστροφής της, με 
το ισχύον κάθε φορά επιτόκιο για τόκο υπερημερίας. 

6. Σε περίπτωση που η προμήθεια αγαθού σε βάρος εκ¬ 
πτώτου προμηθευτή γίνεται με τροποποίηση όρων ή τε¬ 
χνικών προδιαγραφών της κατακύρωσης, της ανάθεσης 
ή της σύμβασης, από τις οποίες κηρύχθηκε έκπτωτος, κα¬ 
τά περίπτωση, κατά τον υπολογισμό του διαφέροντος σε 
βάρος του, λαμβάνεται υπόψη η διαφορά που τυχόν προ¬ 
κύπτει από την τροποποίηση των σχετικών όρων ή τεχνι¬ 
κών προδιαγραφών, η οποία συμψηφίζεται με το προς κα¬ 
ταλογισμό ποσό. 

ΑΡΘΡΟ 38 

ΤΡΟΠΟΣ ΠΛΗΡΩΜΗΣ - ΑΠΑΙΤΟΥΜΕΝΑ 
ΔΙΚΑΙΟΛΟΓΗΤΙΚΑ ΓΙΑ ΠΛΗΡΩΜΗ ΠΡΟΜΗΘΕΥΤΗ 

1. Η πληρωμή της αξίας των αγαθών στον προμηθευτή 
μπορεί να γίνει με ένα από τους παρακάτω τρόπους: 

α. Με την εξόφληση του 100% της συμβατικής αξίας με¬ 
τά την οριστική παραλαβή των αγαθών. 

β. Με την χορήγηση έντοκης προκαταβολής μέχρι πο¬ 
σοστού 50% της συμβατικής αξίας χωρίς ΦΠΑ έναντι ισό¬ 
ποσης εγγύησης και το υπόλοιπο είτε μετά την οριστική 
παραλαβή των αγαθών, είτε με πληρωμή ποσοστού 20% 
της συμβατικής αξίας χωρίς ΦΠΑ με το μακροσκοπικό 
πρωτόκολλο παραλαβής και εξόφλησης της υπόλοιπης 
συμβατικής αξίας με τον συνολικό ΦΠΑ μετά την οριστική 
παραλαβή των αγαθών. 

γ. Με προθεσμιακό διακανονισμό για το 100% της συμ¬ 
βατικής αξίας ή για μέρος αυτής. 

δ. Με κάθε άλλο τρόπο που καθορίζεται απαραίτητα 
στη διακήρυξη. 

2. Στη διακήρυξη απαραίτητα καθορίζεται ο επιθυμητός 
τρόπος πληρωμής και οι σχετικές λεπτομέρειες. 

3. Οι παραπάνω τρόποι πληρωμής εφαρμόζονται και 
στις τμηματικές παραδόσεις εφόσον προβλέπονται από 
την σύμβαση. 

4. Ειδικά για προμήθειες εσωτερικού τα δικαιολογητικά 
που απαιτούνται είναι τα εξής : 

α) Πρωτόκολλο οριστικής ποσοτικής και ποιοτικής πα¬ 
ραλαβής ή σε περίπτωση αυτοδίκαιης παραλαβής, θεω¬ 
ρημένο αποδεικτικό προσκόμισης του αγαθού στην απο¬ 
θήκη. 

β) Αποδεικτικό εισαγωγής του αγαθού στην αποθήκη. 

γ) Τιμολόγιο του προμηθευτή που φέρει την ένδειξη 
«εξοφλήθηκε», εφόσον η πληρωμή είναι τοις μετρητοίς. 

δ) Εξοφλητική απόδειξη του προμηθευτή, εάν το τιμο¬ 
λόγιο δεν φέρει την ένδειξη «εξοφλήθηκε». 

ε) Κάθε άλλο δικαιολογητικά που τυχόν ήθελε ζητηθεί 
από τις αρμόδιες υπηρεσίες που διενεργούν τον έλεγχο 
και την πληρωμή. 

5. Ειδικά για προμήθειες εξωτερικού: 

I. Η πληρωμή της αξίας των αγαθών στον προμηθευτή 
γίνεται μέσω Τραπέζης, είτε με άνοιγμα ενέγγυας ανέκ¬ 
κλητης πίστωσης, είτε με έμβασμα. Στην περίπτωση που 
η πληρωμή γίνεται με άνοιγμα πίστωσης δεν χορηγείται 
προκαταβολή. 

Όταν η πληρωμή γίνεται με έμβασμα, μπορεί να χορη¬ 
γηθεί προκαταβολή. 


II. Τα δικαιολογητικά που απαιτούνται είναι τα εξής : 

α) Σε περίπτωση προμήθειας με παράδοση ΡΟΒ ή ΡΟΤ. 

(1) Πλήρης σειρά φορτωτικών πραγματικής φόρτωσης 
στο όνομα της εταιρίας, που να αναφέρουν ότι ο ναύλος 
πληρώνεται στον τόπο προορισμού. 

(2) Πιστοποιητικό καταγωγής των αγαθών σε τρία (3) 
αντίτυπα. 

(3) Τιμολόγιο του προμηθευτή σε έξι (6) αντίτυπα, που 
θα φέρει την ένδειξη ότι έχει εξοφληθεί. 

(4) Εξοφλητική απόδειξη του προμηθευτή, στην περί¬ 
πτωση που το τιμολόγιο δεν φέρει ένδειξη ότι εξοφλήθη¬ 
κε. 

(5) Ζυγολόγιο ή μετρολόγιο, σε έξι (6) αντίτυπα. 

(6) Πιστοποιητικό ποιοτικού και ποσοτικού ελέγχου, εάν 
ανατεθεί τέτοιος έλεγχος σε διεθνές γραφείο ελέγχου ή 
πρακτικό, εάν ανατεθεί ο έλεγχος αυτός σε επιτροπή. 

(7) Πρωτόκολλο οριστικής ποσοτικής και ποιοτικής πα¬ 
ραλαβής στην Ελλάδα και αποδεικτικό εισαγωγής του 
αγαθού στην αποθήκη της εταιρίας, εφόσον από τη σύμ¬ 
βαση προβλέπεται η πληρωμή να γίνεται μετά την οριστι¬ 
κή ποσοτική και ποιοτική παραλαβή του αγαθού στην Ελ¬ 
λάδα. 

(8) Αντίγραφο τηλεγραφήματος ή τηλετυπήματος ή τη¬ 
λεομοιοτυπίας του προμηθευτή, με το οποίο να γνωρίζει 
στην Υπηρεσία τα στοιχεία της φόρτωσης. 

β) Στην περίπτωση προμήθειας με όρο παράδοσης 
Ο + Ρ. 

Όλα τα παραπάνω δικαιολογητικά, με την διαφορά ότι η 
φορτωτική θα αναφέρει ότι ο ναύλος έχει πληρωθεί. 

γ) Στην περίπτωση προμήθειας με όρο παράδοσης ΟΙΡ 

Όλα τα παραπάνω δικαιολογητικά για την περίπτωση Ο 
+ Ρ και επιπλέον: 

(1) Ασφαλιστήριο συμβόλαιο ή πιστοποιητικό ασφάλι¬ 
σης ασφαλιστικής Εταιρίας, που να καλύπτει τους κινδύ¬ 
νους που προβλέπονται. 

(2) Απόδειξη πληρωμής των ασφαλίστρων. 

δ) Στην περίπτωση προμήθειας με τον όρο παράδοσης 
«Ελεύθερο». 

(1) Πρωτόκολλο οριστικής ποσοτικής και ποιοτικής πα¬ 
ραλαβής στην Ελλάδα ή στην περίπτωση αυτοδίκαιης πα¬ 
ραλαβής, θεωρημένο αποδεικτικό προσκόμισης του αγα¬ 
θού στην αποθήκη. 

(2) Τιμολόγιο του προμηθευτή ειςτριπλούν. 

(3) Εξοφλητική απόδειξη του προμηθευτή εφόσοντο τι¬ 
μολόγιο δεν φέρει την ένδειξη «εξοφλήθηκε». 

(4) Πιστοποιητικό ποιοτικού ή ποσοτικού ελέγχου, εάν 
ανατεθεί τέτοιος έλεγχος σε διεθνές γραφείο ελέγχου ή 
πρακτικό, εάν ανατεθεί ο έλεγχος αυτός σε επιτροπή. 

Πέραν των ανωτέρω δικαιολογητικών οι αρμόδιες Υπη¬ 
ρεσίες που διενεργούν τον έλεγχο και την πληρωμή, μπο¬ 
ρούν να ζητήσουν και οποιοδήποτε άλλο έγγραφο που 
προβλέπεται στη διακήρυξη ή τη σύμβαση. 

ΚΕΦΑΛΑΙΟ Δ': ΤΕΛΙΚΕΣ ΔΙΑΤΑΞΕΙΣ 
ΑΡΘΡΟ 39 

ΕΦΑΡΜΟΣΤΕΟ ΔΙΚΑΙΟ - ΔΩΣΙΔΙΚΙΑ 

Κάθε διαφορά που θα προκύπτει από την εφαρμογή των 
διατάξεων του παρόντος και των διακηρύξεων, συμβάσε¬ 
ων κ.λ.π. λύεται από τα δικαστήρια Αθηνών και εφαρμο¬ 
στέο είναι το ελληνικό δίκαιο. 

Τα ποσά που αναφέρονται στον παρόντα κανονισμό εί¬ 
ναι αυτά που ισχύουν κατά την ημερομηνία έκδοσής του 
και μπορούν να τροποποιηθούν σύμφωνα με τις εκάστοτε 
ισχύουσες διατάξεις. 

ΑΡΘΡΟ 40 

ΑΠΟΚΛΕΙΣΜΟΣ ΠΡΟΜΗΘΕΥΤΗ 

Προσωρινός ή οριστικός αποκλεισμός προμηθευτή 
από το σύνολο ή το μέρος των προμηθειών της εταιρείας 
επιβάλλεται από τα όργανα και κατά τη διαδικασία που 
ορίζει το άρθρο 37, παράγρ.5 εδαφ.γτου παρόντος, εάν 
ο προμηθευτής επέδειξε ανάρμοστη συμπεριφορά κατά 
τη διαδικασία προμήθειας. 

ΑΡΘΡΟ 41 

ΜΕΤΑΒΑΤΙΚΕΣ ΔΙΑΤΑΞΕΙΣ 

Προμήθειες για τις οποίες έχει δημοσιευθεί διακήρυξη 


ή έχει συναφθεί σύμβαση πριν από την έναρξη ισχύος του 
παρόντος, εκτελούνται σύμφωνα με τους όρους που πε¬ 
ριλαμβάνουν και τις προϊσχύουσες διατάξεις. 

ΑΡΘΡΟ 42 
ΙΣΧΥΣ 

Ο παρών κανονισμός ισχύει από την ημερομηνία δημο- 
σίευσήςτου στην Εφημερίδα της Κυβερνήσεως και εφαρ¬ 
μόζεται σε συμβάσεις που θα συναφθούν μετά από δια¬ 
κηρύξεις που θα δημοσιευθούν ή θα πραγματοποιηθούν 
μετά την ημερομηνία αυτή. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 30 Νοεμβρίου 2001 

οι ΥΠΟΥΡΓΟΙ 

ΥΦΥΠ. ΑΝΑΠΤΥΞΗΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΧΡ. ΘΕΟΔΩΡΟΥ ΧΡΙΣΤΟΣ ΒΕΡΕΛΗΣ 


ΠΑΡΑΡΤΗΜΑ 


ΥΠΟΔΕΙΓΜΑΤΑ ΕΓΓΥΗΤΙΚΩΝ ΕΠΙΣΤΟΛΩΝ 

ΕΓΓΥΗΤΙΚΗ ΕΠΙΣΤΟΛΗ ΓΙΑ ΑΝΑΛΗΨΗ ΠΡΟΚΑΤΑΒΟΛΗΣ 
ΑΠΟ ΠΡΟΜΗΘΕΥΤΗ 

Ημερομηνία. 

Προς την 

Α.Ε. ΗΛΕΚΤΡΙΚΟΙ ΣΙΔΗΡΟΔΡΟΜΟΙ ΑΘΗΝΩΝ-ΠΕΙΡΑΙΩΣ (Η.Σ.Α.Π.) 

Αθηνάς 67 10552 ΑΘΗΝΑ 

1. Μετηνπαρούσα σας γνωρίζουμε ότι εγγυόμαστε, ρητά, ανέκκλητα και χωρίς επιφύλαξη, σαν πρωτοφειλέτες, πα¬ 
ραιτούμενοι όμοια ρητά, ανέκκλητα και ανεπιφύλακτα από το ευεργέτημα 

της διζήσεως, υπέρ του προμηθευτή / αναδόχου σας. 


που εδρεύει κατοικεί. 

και μέχρι του ποσού των δραχμών. 

.(.) που αντιπροσωπεύει προκαταβολή που δώ¬ 
σατε στον παραπάνω προμηθευτή/ανάδοχό σας με βάση την από.και με αριθμό.σύμ¬ 

βαση που υπογράφηκε μεταξύ της Εταιρίας σας και του προμηθευτή / αναδόχου. 

2. Σε περίπτωση που κρίνεται ότι η παραπάνω προκαταβολή πρέπει να επιστραφεί σε εσάς, είτε μερικά είτε στο σύ¬ 
νολό της, από τον παραπάνω προμηθευτή / ανάδοχο, γιατί αυτός παραβίασε οποιαδήποτε υποχρέωση, που ανέλαβε 
με την σύμβαση, αναλαμβάνουμε την υποχρέωση, μετηνπαρούσα, να καταβάλουμε σε εσάς χωρίς βραδύτητα και χω¬ 
ρίς οποιαδήποτε αντίρρηση, ολόκληρο το ποσό της εγγύησης έντοκα, (ο τόκος υπολογίζεται από την επόμενη της λή¬ 
ξης του συμβατικού ή μετατεθέντος συμβατικού συμβατικού χρόνου παράδοσης - προσκόμισης του συμφωνηθέντος 
υλικού / εκτέλεσης της σχετικής εργασίας, με το ισχύον ανώτατο όριο του ποσοστού του τόκου απάτην υπερημέρια), 
σύμφωνα με τις οδηγίες σας και αμέσως μόλις το ζητήσετε, χωρίς να απαιτείται για αυτή την από μέρους μας πληρω¬ 
μή οποιαδήποτε εξουσιοδότηση, ενέργεια ή συγκατάθεση εκ μέρους του παραπάνω προμηθευτή/αναδόχου σας και 
χωρίς να ασκεί επιρροή οποιαδήποτε τυχόν σχετική ένσταση, επιφύλαξη ή προσφυγή του στη Διαιτησία ή στα Δικα¬ 
στήρια. 

3. Επίσης δηλώνουμε ότι η παρούσα εγγύησή μας, που θα μειώνεται σταδιακά ανάλογα με την αξία του παραδιδό- 
μενου κάθε φορά υλικού και σύμφωνα με τους υπό τη σύμβαση προβλεπόμενους όρους και διατυπώσεις, θα παρα- 
μείνει σε ισχύ μέχρις ότου ο προμηθευτής/ανάδοχος εκπληρώσει όλες τις σχετικές υποχρεώσεις που ανέλαβε με την 
παραπάνω σύμβαση και επιστραφεί σε εμάς η παρούσα εγγυητική επιστολή συνοδευόμενη με γραπτή δήλωσή σας 
που θα μας απαλλάσει από αυτή την εγγύηση. 


ΕΞΟΥΣΙΟΔΟΤΗΜΕΝΗ ΥΠΟΓΡΑΦΗ 

ΕΓΓΥΗΤΙΚΗ ΕΠΙΣΤΟΛΗ ΓΙΑ ΤΗΝ ΚΑΛΗ ΕΚΤΕΛΕΣΗ 
ΣΥΜΒΑΣΗΣ ΠΡΟΜΗΘΕΙΩΝ 


Ημερομηνία. 

Προςτην 

Α.Ε. ΗΛΕΚΤΡΙΚΟΙ ΣΙΔΗΡΟΔΡΟΜΟΙ ΑΘΗΝΩΝ-ΠΕΙΡΑΙΩΣ (Η.Σ.Α.Π.) 

Αθηνάς 67 10552 ΑΘΗΝΑ 

1. Με την παρούσα σας γνωρίζουμε ότι εγγυόμαστε, ρητά, ανέκκλητα και χωρίς επιφύλαξη, σαν πρωτοφειλέτες, πα¬ 
ραιτούμενοι όμοια ρητά, ανέκκλητα και ανεπιφύλακτα από το ευεργέτημα της διζήσεως και μέχρι το ποσό των δραχ¬ 
μών. 


. ( . 

για την πλήρη και εμπρόθεσμη εκπλήρωση όλων των υποχρεώσεων που ανέλαβε ο προμηθευτής / εργολάβος. 


για την σύμβασή σας με αριθμό.της.για την προμήθεια / εκτέ¬ 
λεση του έργου. 


2. Δηλώνουμε ότι αναλαμβάνουμε την υποχρέωση να σας καταβάλουμε, αμέσως χωρίς αντίρρηση και σύμφωνα με 
τις οδηγίες σας, ολόκληρο ή μέρος του ποσού αυτής της εγγύησης, εάν κρίνετε ότι ο προμηθευτής / εργολάβος σας 
δεν εκτέλεσε ικανοποιητικά οποιοδήποτε όρο της παραπάνω σύμβασης. Η πληρωμή θα γίνει χωρίς εξουσιοδότηση, 
συγκατάθεση ή άλλη σύμπραξη του προμηθευτή / εργολάβου και ανεξάρτητα από τυχόν ενστάσεις, επιφυλάξεις ή 
προσφυγές του σε Διαιτησία ή σε Δικαστήρια. 

3. Δηλώνουμε ακόμη, ότιη εγγύησή μας αυτή, θα ισχύει μέχρι να εκπληρώσει ο προμηθευτής / εργολάβος σας, όλες 
τις υποχρεώσεις που ανέλαβε με την παρούσα σύμβαση και με συμπληρώματάτης και δεν προσαυξάνουν το αρχικό 
συμβατικό τίμημα μια μέχρι να λάβουμε έγγραφη δήλωσή σας που θα μας απαλλάσει από αυτή. 


ΕΞΟΥΣΙΟΔΟΤΗΜΕΝΗ ΥΠΟΓΡΑΦΗ 

ΕΓΓΥΗΤΙΚΗ ΕΠΙΣΤΟΛΗ ΣΥΜΜΕΤΟΧΗΣ ΣΕ ΔΙΑΓΩΝΙΣΜΟ 

Ημερομηνία. 


Προς την 

Α.Ε. ΗΛΕΚΤΡΙΚΟΙ ΣΙΔΗΡΟΔΡΟΜΟΙ ΑΘΗΝΩΝ-ΠΕΙΡΑΙΩΣ (Η.Σ.Α.Π.) 

Αθηνάς 67 10552 ΑΘΗΝΑ 

1. Με την παρούσα σας γνωρίζουμε ότι εγγυόμαστε, ρητά, ανέκκλητα και χωρίς επιφύλαξη, σαν πρωτοφειλέτες, πα¬ 
ραιτούμενοι όμοια ρητά, ανέκκλητα και ανεπιφύλακτα από το ευεργέτημα της διζήσεως και μέχρι το ποσό των δραχ¬ 
μών. 


. ( . ) 

υπέρ του. 

για τη συμμετοχή του στο διαγωνισμό σας με αριθμό διακήρυξης.που θα 


γίνει στις.ή σε πιθανή επανάληψή του για την προμήθεια 


2. Η παρούσα εγγύηση καλύπτει μόνο τις υποχρεώσεις του παραπάνω, που απορρέουν απάτην συμμετοχή του στον 
ανωτέρω διαγωνισμό, για όλο το χρόνο που τον δεσμεύει η προσφορά του και μέχρι την υπογραφή της σχετικής σύμ¬ 
βασης και κατάθεσης της εγγύησης καλής εκτέλεσης των όρων αυτής, στη περίπτωση που η ανωτέρω προμήθεια/ανά- 
ληψη έργου κατακυρωθεί σε αυτόν. 

3. Το ανωτέρω ποσόν τηρούμε σε διάθεσή σας και θα σας το επιστρέφουμε στο σύνολό του ή μέρος αυτού, χωρίς 
οποιαδήποτε από μέρους μας αντίρρηση, αμφισβήτηση ή ένσταση και χωρίς να ερευνήσουμε εάν η απαίτησή σας εί¬ 
ναι βάσιμη ή όχι, μέσα σε τρεις ημέρες από την έγγραφη ειδοποίησή σας. 

4. Η παρούσα ισχύει μέχρι τη λήξη της έγγραφης δήλωσή σας που μας απαλλάσει από όλες τις υποχρεώσεις μας 
που απορρέουν από αυτή την εγγύηση. 

ΕΞΟΥΣΙΟΔΟΤΗΜΕΝΗ ΥΠΟΓΡΑΦΗ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 











